Kudap Kudapan Signature Snack

Masa tengah diet ni buat entri makanan yang pendiet kena jauhkan rasa sangat mencabar nafsu makan betul. Kudap-kudapan manis-manis memang kena tolak awal. Kebetulan masa dapat
Signature Snack
 dalam
Lazada Supri5e Box
 bulan lepas Fiza belum serius untuk diet lagi. Jadi, dapatlah merasa makan pelbagai jenis kudapan dari Signature Snack ni.

Sebenarnya pertama kali dengar dan tahu tentang kewujudan Signature Snack. Untung juga dapat signature snack sebab dapat 3 jenis snack yang sedap-sedap iaitu
Salted Vanilla Cashew Crumble, Cranberry Almond Cruncher dan Milo Gula Melaka Cashew Granola
. Pertama kali juga rasa kudap kudapan yang sedap dan sedikit unik setiap satunya sebab menggabungkan pelbagai jenis kekacang dan bahan lain. Premium snack lah katakan.

Salted Vanilla Cashew Crumble

Nama je salted tapi tak masin pun. Mungkin salted yang di maksudkan tu ada letak garam. Rasanya cukup rasa sedap. Antara 3 jenis kudapan ni Fiza paling suka yang ini sebab rasanya memang sedap. Gabungan separuh cashew memang padan dengan separuh lagi biskut perisa vanilla tu. Sedap yang amat. Rasa satu mesti nak habiskan terus. Seriously. Tengok husband makan pun sedar-sedar nak habis. Sedap punya pasal.

Cranberry Almond Cruncher

Yang ini Fiza suka juga sebab Fiza suka kacang almond tu. Kacang almond letak dalam apa pun mesti sedap. Tak pernah tak sedap. Rupa paras cranberry almond cruncher ni gabungan daripada kacang almond, cranberry dan juga blackcurrent. Sedap dan tak manis sangat. Sedap mengunyah.

Milo Gula Melaka Cashew Granola

Wow sangat dia punya nama snack kan. Paling teruja nak cuba yang ini sebab macam menarik je gabungan semua bahan tu. Fiza fikir mesti manis sangat sebab ada milo dan gula melaka tu. Tapi tak manis sangat-sangat pun. Yang suka perasa milo tu cuba rasa gerenti kau orang suka. Yang lecehnya nak makan snack ni sebab dia tak betul-betul crumble. Jadinya banyak habuk-habuk yang ada kena makan guna sudu. Pun boleh.

Bukan setakat 3 jenis ni je ada, ada pelbagai jenis lagi kudapan dari Signature Snack ni. Kalau tengok semuanya jenis kekacang dan biskut yang sedap.

No Preservative

No Artificial Colouring, Sweetener & Flavouring

100% Natural Ingredients

No Added Sugar

Non-GMO

Freshly Baked


Kurma Madu Paling Sedap

Kurma atau nama lainnya tamar biasanya kita akan jumpa bila nak masuk bulan Ramadhan je. Jarang sekali kita amalkan makan buah kurma dalam seharian hidup kita selain bulan Ramadhan. Bulan Ramadhan memang banyak kurma di jual dan ada
pelbagai jenis-jenis kurma

dan pelbagai jenama. Pilih je yang mana kau orang suka. Tapi Fiza sangat berhati-hati membeli kurma masa bulan ramadhan dan kalau beli pun yang betul-betul berkualiti dan sedap.
Ada pelbagai jenis packaging kurma yang di jual. Ada dalam balang, dalam kotak dan sebagainya. Kenapa Fiza berhati-hati membeli kurma dalam kotak tu. Sebabnya kadang-kadang kotak kurma yang tak bersampul plastik tu ada kemungkinan boleh dimasuki serangga ketika mereka letakkan di stor sebelum di jual. Yang dah bersampul plastik pun ada yang terbuka. Jadi berkemungkinan serangga lain boleh masuk juga. Ada juga pernah tengok dekat yang dah terbuka tu, ada serangga dalam kotak tersebut. Fiza tak ingatlah serangga apa. Terus tak jadi dah nak beli kurma packaging macam tu. Rugi lah kalau kita beli tapi tak boleh makan disebabkan ada serangga dan sebagainya. Tak bersihlah namanya tu.
Yang jenis lain tak berminat pula nak beli sebab Fiza suka jenis kurma yang tak kering dan tak terlalu basah. Sedang-sedang okay je. Susah nak cari. Fiza lebih suka beli kurma yang jenis timbang dan di jual di kedai yang bersih, kurma-kurma semua ditutup dalam bekas kaca/bertutup. Dan penjual orang islam bukan mat-mat bangla tu. Sangat cerewet Fiza ni kan. Ye lah, kebersihan makanan yang nak di makan tu harus di utamakan.
Tak lama lagi nak masuk bulan ramadhan, sekarang dah bulan rejab dan ramai yang menunaikan ibadah puasa. Memandangkan nak puasa, kena ada bekalan kurma. Selain bulan ramadhan ni memang kurang meriah jualan kurma. Fiza perasan di
AEON Seremban 2 ada booth jual kurma-kurma dari mekah aras ground floor tengah-tengah
 tu. Terus Fiza ajak husband beli kurma kat situ. Ada
pelbagai jenis kurma, buah kering, kekacang dari tanah Arab
. Agak rambang mata nak memilih. Harga pun agak mahal sikit. Kira berbaloi lah beli dengan kualiti kurma besar-besar tu. Pilih punya pilih Fiza beli
kurma madu
 ni.

Beli 300 gram RM13
 kalau tak silap. Kira berbaloi dan tak rugi beli. Sedap yang amat! Rasa macam rugi beli satu bekas je. Seriously melting dalam mulut. Rasa dia manis tapi tak terlalu manis. Just nice. Buat air susu kurma ni mesti sedap! Confirm lepas ni tambah stok kurma madu sebab Fiza dah jadi hantu kurma dah. Setiap hari makan kurma untuk tambah tenaga. Lagipun
kurma ada banyak khasiatnya
.

Selain khasiatnya yang banyak tu,
biji kurma boleh buat air kopi
. Yang tak suka kopi boleh buat
air nabeez
.


Lantern Tealight Untuk Dekorasi Rumah

A
gak lama juga tak update entri berkaitan dengan dekorasi rumah. Almaklumlah sibuk dengan kerja lain. Hal dekorasi tolak tepi dulu. Nak mencari idea mendekorasi pun belum ada. Jadi, kita update entri dekorasi rumah yang mana belum sempat update lagi.

Kalau tidur, Fiza pasang lilin daripada menggunakan lampu tidur. Janji ada cahaya daripada tidur bergelap terus. Dengan menggunakan lilin secara tidak lansung dapat menjimatkan penggunaan elektrik. Tapi nak guna lilin, kena fikirkan juga soal keselamatan dulu. Kena pastikan lilin yang digunakan di letakkan ke dalam bekas yang lilin yang bertutup. Kenapa kena bertutup? Bukanlah tutup semua. Janji bertutup daripada terkena langsir atau kertas. Kalau dah terbakar tengah tidur bahaya tu.

Sebelum ni Fiza guna
candle holder
 jenis terbuka tu. Tapi bila fikirkan beberapa risiko tu, eloklah guna bekas lilin yang lebih bagus dan seeloknya bertutup. Kalau kertas terbang pun tak masuk dalam bekas dan terkena api tu.

Survey punya survey terberkenan dengan
Rotera lantern for tealight
 ni di
IKEA
. Kebetulan juga harga lebih murah daripada sebelum ni. Memang Fiza berhajat nak beli. Hajat sebenarnya nak beli warna dark lilac tu tapi takde stok. Yang dark lilac tu RM14.90 lebih murah berbanding yang putih dan hitam ni
RM19.90
. Disebabkan stok takde, terpaksalah Fiza beli yang hitam ni. Okaylah warna hitam, kalau jelaga hitam api tak nampak sangat kan.

Cantik lantern ni. Suasana malam pun jadi romantik gitu. Selain penggunaan untuk letak lilin waktu, boleh dijadikan hiasan untuk rumah juga. Kalau candle light dinner pasang lilin pun menarik. Nak pasang gantung di luar rumah pun cantik ni. Boleh buat dekorasi luar rumah. Diperbuat daripada besi, kaca dan
Polyester powder coating. Kalau nak bersihkan pun cuma perlu lap dengan kain lembap je. Bila warna hitam ni tak perlu nak bersihkan hari-hari sebab tak nampak kotor. Kan!

Length: 21 cm

Diameter:: 12 cm

Weight: 0.40 kg

Kalau berminat cepat beli sebab Fiza tengok di IKEA Cheras tu cepat sangat habis stok. Melampau betul. Dahlah jauh nak pergi tapi gigih juga pergi tu.


Menu Diet Breakfast : Lempeng Kentang

Lempeng kentang
 salah satu
menu breakfast untuk diet
 yang saya suka. Cuma nak buat lempeng kentang ni agak leceh sebab nak tunggu kentang masak empuk tu. Jadi, sebaiknya kau orang masak kentang tu dulu malam sebelum breakfast esoknya.
Sebab takut ambil masa lama untuk sediakn breakfast sedangkan masa breakfast ni kalau boleh nak cepat dan menu mudah-mudah je kan. Tapi sesekali nak juga bertukar selera makan lempeng kentang.

Bila kentang dah siap masak awal, esok paginya dah senang kerja nak masak lempeng kentang. Nak lagi cepat, siap-siap lenyekkan kentang lepas rebus kentang tu. Tapi kalau kau orang banyak masa nak siapkan breakfast boleh je masak macam biasa.
Korang faham-faham lah nak tunggu kentang rebus tu masak berapa lama. Memang agak buang masa nak tunggu. Sekali tu je la saya masak lempeng kentang ni. Kena tunggu rajin nak menunggu kentang masak baru saya buat lagi.

Bahan-bahan

2 biji telur putih

1 biji telur kuning

1 biji kentang

4 sudu tuna in water

sedikit lada sulah

Salad

Cara Membuat

1. Rebus kentang sehingga lembut

2. Lenyekkan kentang dan gaul dengan semua bahan kecuali salad

3. Masak atas pan grill

Saya sarankan masak lempeng kentang ni nipis-nipis je sebab kalau tebal sangat nanti dalam dia kurang sedap dan kurang masak walaupun kentang tu dah masak. Tapi kurang umphh rasa dia. Lebih baik nipis dan cepat nak masak pun. Selain sesuai untuk diet, sesuai juga breakfast untuk anak-anak yang suka makan kentang.

Lagi satu nak pesan, tuna tu pastikan tuna in water ye bukan jenis tuna yang ada mayonis bagai tu. Saya beli ayam brand, Flakes in tuna. Dalam tu memang isi tuna kosong je. Fungsi tuna ni sama macam ikan salmon mempunyai kandungan lemak baik yang tinggi iaitu omega 3.
Kandungan lemak baik yang tinggi memberikan perlindungan kepada jantung dari serangan sakit jantung dan membantu menurunkan paras kolestrol jahat dalam darah.

Kredit resepi : Dapur Eat Clean Aizat Razak, Fatin Ayuni dan Khairul Azuan


Menu Diet Breakfast : Roti Panggang Telur Putih Bersama Bawang

Selamat pagi kalian semua. Salam jumaat. Kau orang semua sarapan apa pagi ni? Untuk
menu diet breakfast paling senang buat roti panggang telur putih bersama bawang
. Kalau malas nak letak bawang, celup dengan putih telur dan taburkan lada sulah je. Tak ambil masa yang lama pun untuk buat 2 keping roti panggang putih telur. Untuk hidangan seorang hanya 2 keping roti wholemeal.
Untuk menu diet
pantang ada telur kuning sebab kolestrol tinggi
. Jadi, pastikan telur putih tak bercampur dengan telur kuning ye. Roti pula wajib guna roti wholemeal. Sebabnya kau orang boleh baca kat bawah ni.

Roti wholegrain/ Tinggi Serat
Roti yang tinggi serat mempunyai tekstur yang agak kasar dan tidak bewarna putih. Roti jenis ini membantu memberikan tambahan serat dalam hidangan seharian kita dan memberi rasa kenyang yang lebih lama. Ia juga bagus dalam membantu sistem pelawasan.-
Dapur eat clean

Telur adalah sumber protein yang baik. Pengambilan protein dapat meningkatkan metabolisme dan kadar pertumbuhan otot dalam badan. Untuk pesakit yang mempunyai aras kolestro; yang tinggi perlu menghadkan pengambilan telur kuning keran mempunyai jumlah kolestrol yang tinggi.-
Dapur Eat clean

Bahan-bahan

2 keping roti wholegrain

2 biji putih telur

2 sudu serbuk lada sulah

1 biji bawang besar- dipotong

 Salad

Cara Membuat

1. Pukul putih telur, masukkan bawang dan serbuk lada sulah.

2. Ambil roti dan celupkan. Kemudian masak atas pan grill.
Caranya sama macam buat roti telur
 tu je. Cuma bezanya guna putih telur dan taburkan lada sulah je. Semua orang pandai nak buat kan. Orang tak diet pun boleh buat jadikan sarapan pagi kalau nak cepat dan senang. Gunakan non stick pan dan panggang tanpa minyak. Tersangatlah mudah. Tiada alasan untuk cakap takde masa nak buat sarapan ataupun alasan tak sempat nak sarapan. Jangan skip skip okay. Sila tepati waktu makan untuk gaya hidup yang sihat. Penat dah ulang-ulang ayat ni. Selamat menjamu selera. Hidangkan bersama green tea tanpa gula atau kopi o tanpa gula.

Kredit resepi : Dapur Eat Clean Aizat Razak, Fatin Ayuni dan Khairul Azuan


Menu Diet Dinner : Ayam Kukus Halia

Bertemu lagi dalam entri
resepi menu diet
. Resepi yang mudah-mudah je. Baru lah kau orang senang nak buat nanti. Fiza pun ambil yang mudah dari dapur
eat clean
. Menu
ayam kukus halia sesuai untuk makan malam
. Sangat sesuai untuk mereka yang amalkan diet dan pada mereka yang tak amalkan diet pun boleh cuba kalau mahu. Cuma kalau yang
bukan pendiet tu perlu tambah garam
 sikit untuk lagi sedap. yang diet tu cukup sekadar bahan yang perlu sahaja ye.

Bahan-bahan

100gm dada ayam-dipotong kecil

Brokoli-dipotong kecil

1 inci halia

2 sudu kecil lada hitam

Cara Membuat

1. Kukus ayam, halia bersama lada hitam terlebih dulu

2. Apabila ayam hampir masak, masukkan brokoli dan biarkan masak.

Mudah
sangat kan
 cara nak masak ayam kukus halia
 ni. Biasanya untuk menu diet ni, Fiza akan perap dulu. Nanti nak masak cuma tinggal keluarkan dan masak samada nak kukus, bakar dan rebus. sangat menjimatkan masa tak renyah. Cuma kau orang kena bertabah makan masakan tanpa garam. Nasib baik ada black pepper pun penyedap rasa.

Kukus adalah sejenis cara memasak bahan makanan dengan menggunakan wap dimana bahagian bawah berisi air dan bahan makanan diletakkan  di bahagian lapisan atas. Dengan menggunakan kaedah kukus dapat mempertahankan rasa, warna, dan kandungan gizi dalam makanan yang dimasak (vitamin) tidak hilang kerana larut dalam air. Mengukus adalah cara memasak terbaik untuk mereka yang mahukan makanan yang berkhasiat.

Jadi, mulai sekarang kalau
nak turunkan berat badan gunakan kaedah memasak cara kukus
 je. Lagipun lebih mudah tak perlu nak menumis bagai. Bahan-bahan pun sikit je. Masak pun cepat. Sedap pun sedap. Betul tak? Cuma nak tak nak je la. Apapun nak diet kena bertekad dan jiwa kental hadapi dugaan makanan sedap yang lain. Kalau dalam seminggu dah biasa, inshaAllah akan datang pasti tak tergoda dengan makanan sedap yang berlemak, bergoreng semua tu. Tapi sesekali cheat day kira boleh lah kan. Bukan apa, kadang-kadang tekak teringin juga makan sedap-sedap. Lepas tu hapuskan lemak dengan bakar kalori.

Kredit resepi : Dapur Eat Clean Aizat Razak, Fatin Ayuni dan Khairul Azuan


Menu Diet Dinner : Ikan Percik

Selamat malam! Teruskan misi update entri menu-menu untuk orang diet. Kali ni menu diet untuk makan malam yang macam best sikit ada rasa iaitu ikan percik. Sebaiknya guna ikan kembung sebab
ikan kembung mempunyai kandungan protein yang tinggi dan omega 3 yang bagus untuk mengurangkan sakit jantung
.

Tapi disebabkan ikan kembung payah sangat nak jumpa dan mahal, Fiza guna je ikan selar kuning. Janji ada ikan tapi khasiatnya jadi lain lah jawabnya. Kecewa tak dapat ikan kembung. Cari je yang lebih kurang. Kalau dapat ikan kembung mesti lagi sedap dan dapat juga khasiat seperti yang Fiza sebutkan tadi. Takpelah, next time kalau jumpa cik kembung kita beli terus dan buat resepi ikan percik juga.

Bahan-bahan

1 ekor ikan

1 cawan susu rendah lemak

1 sudu besar air asam jawa

1 biji cili merah - dikisar

4 biji cili padi - dikisar

1sm halia - dikisar

1 batang serai - dikisar

Cara Membuat

1. Gaulkan bahan kisar bersama ikan, susu dan air asam jawa

2. Ratakan semua bahan dan bungkus guna kertas aluminium.

3. Masak atas pan grill atau pemanggang ajaib. Biarkan sehingga masak sekata.

Senang dan sedap sebab ada kuah tu. Untuk mereka
yang tak mengamalkan diet boleh guna susu full cream ataupun santan
 macam biasa. Boleh letak garam sekali baru sedap. Sesekali cheat day, ada juga Fiza buat guna resepi yang sama tapi tambah garam sikit dan gunakan susu full cream. Memang sedap lebih rasanya. Masa tu lah baru tahu nikmatnya menikmati makanan setelah berhari-hari hadap menu tanpa garam ni.

Masak ikan percik dah tak susah dah dan tak guna banyak bahan pun. Kisar je bahan yang perlu kisar, campurkan dan biarkan masak je. Ikan percik agak berbeza dengan menu lain sebab ikan percik ni berkuah. Jadi nikmat makan ada rasa tu lebih nikmat. Hanya orang yang berdiet je tahu perasaan menikmati makanan tu macamana.

Kredit resepi : Dapur Eat Clean Aizat Razak, Fatin Ayuni dan Khairul Azuan


Menu Diet Dinner : Ikan Tenggiri Kukus Bersama Brokoli

Yeay! Menu diet lagi. Kau orang suka tak? Kalau nak berdiet pasti suka punya. Yang tak suka jangan kecam sangat ye. Malam ni Fiza kongsikan
menu diet untuk makan malam
iaitu
Ikan Tenggiri Kukus Bersama brokoli
. Macam biasa
menu eat clean
 memang
mudah, cepat dan jimat masa
sebab masak menu utama dan sayur sekali cuma kadang-kadang je tak payah campur sayur makan salad segar je pun dah mencukupi seimbang. Takde lah kau orang semua ada masa nak malas-malas masak. Betul kan?

Ikan tenggiri kalau masak lemak cili api tu memang terbaiklah! Boleh buat tambah nasi. Sila lupakan menu masak lemak cili api. Sedar diri tengah diet kan. Untuk masak kukus, cukuplah sepotong ikan tenggiri untuk buat kau orang rasa kenyang makan malam. Tapi kena pastikan juga waktu makan malam sepatutnya dari pukul 6 petang sehingga pukul 8 malam sahaja. Tapi kalau lambat makan malam tu pandai-pandailah korang bajet masa nak tidur, kena 2 jam selepas makan baru boleh tidur. Bagi makanan tu hadam sepenuhnya dulu.

Pengambilan ikan dapat meningkatkan metabolisme badan. Kadar peratusan untuk protein menjadi lemak di dalam badan adalah sangat rendah. Jadi, ia dapat meningkatkan pertambahan oto. Otot yang tinggi meningkatkan metabolisme pada tahap maksimum. Ikan tenggiri mempunyai sumber omega 3 yang juga membantu dalam meningkatkan kebolehan kognitif-dapur eat clean

Kalau masak menu yang kukus ada kuah sikit okaylah untuk di telan. Kalau tak semuanya menu kering-kering je. Kadang-kadang naik jemu tapi lawan juga perasaan jemu tu. Ikutkan saja menu-menu diet selagi boleh. Kena yakin boleh selagi boleh. Tak berbaloi kalau nak berhenti separuh jalan. Baik teruskan ke hadapan. Tak payah nak toleh belakang dah. Kan dah membebel. Dah dah sila berhenti membebel ye Puan Fiza. Kau orang boleh cuba resepi ikan tenggiri kukus bersama brokoli ni. Selamat mencuba dan selamat menjamu selera.

Bahan-Bahan

1 potong ikan tenggiri

Brokoli

Lobak merah

3 biji bawang putih

1 sudu kecil serbuk lada hitam

Cara Membuat

1. Tumbuk bawang putih

2. Gaulkan serbuk lada hitam pada sayur lobak merah, brokoli dan ikan.

3. Kukus sehingga masak

Kredit resepi : Dapur Eat Clean Aizat Razak, Fatin Ayuni dan Khairul Azuan


Menu Diet Lunch : Ayam Salsa Mangga Bersama Pasta

Nampak pada rupa dalam gambar mesti kau orang fikir macam sedap je
menu-menu diet
 yang Fiza kongsikan tapi kalau kau orang tak buat dan tak rasa kau orang tak kan tahu rasa dia macamana. Semua menu diet rasa dia rasa semulajadi dari bahan-bahan perisa yang ada seperti herba atau serbuk perasa.

Tengok gambar
menu ayam salsa mangga dengan past
a ni boleh buat kecur air liur je. Sebab? Ada mangga? Ada ayam? Cuba kau orang bagitau. Atau pun tak kecur lansung? Kalau kau orang nak tahu, Fiza memang teruja nak cuba menu ni sebab bila Fiza tengok gambar memang nampak sedap tapi selepas masak agak azab juga nak telan. Sebabnya, kau orang faham faham sendiri menu tanpa garam. Tapi Fiza yakin sangat kalau tambah garam dan sedikit kuah atau sos confirm super sedap menu ni.

Jadi, untuk kau orang yang tak berdiet tu sila tambah garam atau sos apa yang patut nak bagi lagi sedap. Sedap dia semula jadi pada Fiza sebab ada gabungan masam manis mangga dan rasa pedas cili. Cukup rasa sebenarnya tapi mungkin pertama kali makan menu tanpa garam rasa tu agak janggal pada Fiza. Tapi kalau dah nekad nak diet, telan je menu diet yang disarankan.

Bahan-bahan

1 Bahagian dada ayam

2 sudu kecil serbuk lada hitam

buah mangga - dipotong dadu

1 biji bawang besar - dipotong dadu

4 ulas bawang putih - dicincang halus

1 biji cili hijau - dicincang halus

1 biji cili merah - di cincang halus

3sm halia - dicincang halus

1 biji cili benggala - di potong dadu

Hirisan lemon

Cara Membuat

1. Perap ayam bersama hali, bawang putih dan lada hitam

2. Bakar sehingga masak atas pan grill atau pemanggang ajaib

3. Satukan cili hijau, cili merah, bawang besar, mangga dan cili benggala.

4. Gaulkan bersama ayam dan perahkan lemon

Hidangkan bersama pasta atau senggegam nasi perang. Nasi perang dan spagetti/pasta mempunyai serat yang tinggi seperti roti wholegrain. Serat dapat membantu pengawalan gula dalam darah jika di ambil dalam kuantiti yang disarankan. Pengambilan yang tidak terkawal tidak akan membantu sama ada menurunkan berat badan atau meningkatkan penjagaan kesihatan.

Kredit resepi : Dapur Eat Clean Aizat Razak, Fatin Ayuni dan Khairul Azuan


Menu Diet Lunch : Ikan Salmon Bakar Lemon

Kalau Fiza up post menu
ikan salmon bakar lemon
 ni ramai yang tak tahan godaan ikan salmon ni. Sungguh menggodakan betul. Masa taip entri ni tengok gambar makanan pun dah rasa kesedapannya. Tapi kau orang kena faham menu orang diet. Sila bayangkan ikan salmon tanpa garam mesti kau orang tak teringin pun nak makan. Jangan hanya melihat pada gambar. Sedapnya belum tentu. Tapi setakat Fiza masak tanpa garam tekak masih boleh terima lagi sebab adanya black pepper sebagai perasa.

Ikan salmon kalau masak apa pun sedap. Tapi kalau ada ber sos sure lagi sedap. Kadang-kadang kalau nak rasa sedapnya Fiza letak garam sikit. Secubit kira aci lah kan. Sesekali nak juga rasa kesedapan sebenar ikan salmon. Kau orang yang tak berdiet tu takpelah boleh makan dengan pelbagai jenis sos dan letak bahan perasa lain. Tapi bagi kami orang yang berdiet memang kena had kan apa yang tak boleh.

Untuk mereka yang diet sila ikut betul-betul resepi menu diet ni.

Bahan-bahan

1 potong Ikan Salmon

1 hiris lemon

1 sudu kecil serbuk lada hitam

Cara Membuat

1. Perah jus lemon pada ikan salmon

2. Kemudian gaul rata lada hitam pada ikan salmon

3. Bakar guna pan grill atau pemanggang ajaib sehingga masak.

Simple sangat nak masak ikan salmon bakar lemon ni. Cuma kalau bakar atas non stick pan tu pastikan bahagian bawah dah masak betul baru terbalikkan ikan. Kalau belum masak, masa terbalikkan mesti bentuk potongan ikan tu rosak lari dari bentuk asal sebab tekstur ikan salmon ni agak lembut. Yang tak pakar masak macam Fiza kena hati-hati masa nak terbalikkan untuk jaga rupa bentuk tu cantik je. Ala, sama je macam goreng ikan tu.

Kebiasaanya yang orang selalu masak ikan salmon ni guna kaedah bakar je la. Kalau rebus agak-agak hancur tak isi ikan tu. Lagipun ikan salmon jenis cepat masak. Rasa pun berlemak sedap sebab ada lemak pada bahagian kulit tu.

Ikan salmon mempunyai kandungan lemak baik yang tinggi iaitu omega 3. Kandungan lemak baik yang tinggi memberikan perlindungan kepada jantung dari serangan sakit jantung dan membantu menurunkan paras kolestrol jahat dalam darah.

Kredit resepi : Dapur Eat Clean Aizat Razak, Fatin Ayuni dan Khairul Azuan


Menu Diet Lunch : Resepi Ayam Bakar Lada Hitam

Selamat pagi semua orang! Sekejap sangat dah masuk hari khamis. Ada yang berpuasa ke hari ni? Kalau ada, mohon ampun maaf awal-awal sebab tunjuk gambar makanan. Tapi kalau dah niat puasa, confirm tak tergoda kan. Kalau tergoda juga anggap je dugaan berpuasa. Takpe takpe, boleh cuba masak nanti untuk menu berbuka puasa nanti pun bagus juga.
Eat clean

sesuai untuk semua orang bukan untuk orang yang diet sahaja.

Masak
ayam bakar lada hitam @ black pepper
 ni paling mudah. Semua menu eat clean senang ya amat. Kukus, grill dan rebus. Itu je la kaedahnya. Menu ayam bakar lada hitam ni sangat sesuai untuk mereka yang diet sebab tanpa garam. Bahan-bahan serbuk tu je la bahan perasanya. Kena bertabah lah ye tanpa garam. Tapi untuk kau
orang yang tak berdiet atau nak sedapkan menu ni boleh tambah garam
 sikit. Yang berdiet jangan cuba-cuba nak letak garam.

Kenapa guna bahagian dada? Sebab
bahagian dada ayam ni isi je takde lemak
. Sesuailah untuk mereka yang diet. Tapi yang tak syoknya bila dah masak ianya agak kering. Ye lah kan, takde lemak tak berminyak memang kering. Nasib ada black pepper, serbuk oregani dan jintan manis sebagai bahan penyedap.

Bahan-bahan

1 Bahagian dada ayam

4 ulas bawang putih-dincang halus

1 sudu besar serbuk lada hitam

1 sudu kecil jintan manis

1 sudu kecil serbuk oregano

Cara Masak

1. Gaul ayam bersama semua bahan

2. Bakar dalam pemanggang ajaib atau pan grill. Bakar sehingga masak.

Hidangkan bersama segenggam nasi perang dan sayur salad/timun/tomato atau ulam-ulaman yang kau orang suka. Biasanya semua bahan Fiza dah perap awal. Senang nanti nak masak bakar je terus senang. Eat clean ni lagi
cepat dan memudahkan kerja memasak
 sebenarnya. Tak perlu nak tumis bagai. Lepas tu masak menu utama je. Sayur-sayuran makan yang fresh je tak perlu masak 2 lauk macam tu. Mudah sangat!

Kredit resepi : Dapur Eat Clean Aizat Razak, Fatin Ayuni dan Khairul Azuan


Menu Diet Sarapan Pagi : Roti Tuna Guling

Selamat pagi semua! Lambat bersiaran pagi isnin ni. Almaklumlah pagi isnin yang sibuk dengan pelbagai benda yang nak dibuat setelah bercuti 2 hari. Padahal rutin Fiza setiap hari sama je sibuknya. Saja nak bagi dramatic sikit macam orang lain juga update kesibukan hari isnin.

Mood update blog agak merundum sejak akhir-akhir ni mungkin lebih focus pada gaya hidup yang lebih sihat. Misi nak kuruslah katakan. Mula-mula misi diet hari tu sangat rajin update menu sarapan, minum pagi, makan tengahari, minum petang, makan malam dan minum malam. Tapi lama-lama tak menyempat nak buat semua tu kalau dah sibuk. Sekali sekala kalau sempat barulah update.

Kalau korang dah follow instagram Fiza mesti adalah ternampak Fiza post menu-menu diet setiap hari. Kadang-kadang ada juga cheat day tu. Tak larat oiiii kalau hari-hari makan menu tanpa garam, memang tak rasa apa. Kalau tanpa minyak tanpa gula tu Fiza boleh terima lagi tapi kalau tanpa garam memang agak tough juga nak menjayakan misi kurus. Sebab tu adanya cheat day.

Fiza nak kongsikan beberapa menu diet yang Fiza amalkan selama Fiza berdiet ni berpandukan diet yang betul (
Diet Eat Clean
). Untuk hari ni Fiza kongsikan
menu diet untuk sarapan pagi
 iaitu
Roti Tuna Guling
original resepi dari Aizat Razak.

Bahan-bahan

Roti Wholemeal

Daun Salad

Tuna in water ( Fiza beli ayam brand-Flakes in water)

Telur putih sahaja

Cara Masak

1. Letak salad atas sekeping roti wholemeal

2. Letak satu sudu tuna in water kemudian gulungkan. Pinkan menggunakan lidi

3. Celupkan roti yang bergulung tadi dalam telur putih kemudian goreng atas kuali non stick tanpa minyak. Masak dengan cara guling-guling je. Siap!

Mudah dan cepat kan. Bagi korang yang tak amalkan diet tu boleh letak mayonis dan white pepper untuk perasa dan lagi sedap! Untuk yang diet cukup sekadar apa yang ada je. Nama pun diet. Inilah menu sarapan diet yang paling Fiza suka.


Rahsia Ayam Panggang Sedap Dengan Rempah Misteri

J
adi trending blog Fiza ni update entri makanan je sekarang ni macam di instagram. Itu aje lah modal yang ada untuk di buat entri. Kira berbaloilah nanti kau orang nak google nak masak apa, ada idea lah nak masak apa kalau terjumpa blog ni. Kan kan. Lagipun resepi dalam blog ni mudah-mudah dan kebanyakkannya menu yang sihat. Sihat ke? Yang sihat tu sila ikut, yang tak sihat tu sesekali je boleh.

Sebelum ni Fiza pernah kongsikan
rahsia resepi char kuew teow
 dan
mee goreng mamak sedap
dengan menggunakan pes. Kali ni Fiza kongsikan
resepi ayam panggang sedap dengan menggunakan rempah misteri
. Kalau kau orang suka
ayam panggang berempah
 patut cuba dan rasa sendiri kesedapan ayam panggang rempah misteri ni.

Dengan adanya rempah misteri ni
kerja memasak pun jadi lebih senang dan cepat
. Kalau nak masak ayam panggang ni biasanya Fiza perap dulu siap-siap simpan dalam peti ais. Biasanya sehari awal. Bila perap lama sikit barulah lebih berasa ayam perapan setelah di masak nanti. Senang bila dah diperap nak masak bila-bila masa pun boleh. Cuma perlu panggang je ayam perapan tu. Bukan ke mudah macam tu. Betul tak? Tengok kejadian ayam panggang yang telah di masak ni. Nampak sedap!

Rasa Rempah Yang Sedap

Dah tentulah rasa rempah yang sedap. Pada Fiza, rasa rempah yang tak terlalu kuat dan rasanya just nice. Tak pedas tak manis bak kata"
rasa misteri
" yang tak dapat digambarkan dengan kata-kata. Yang pastinya sedap!

Untuk kau orang yang sibuk dan malas nak masak menu yang susah. Guna je rempah misteri ni. Gaul-gaul je, perap seketika dan biarkan masak dalam oven. Cuma menunggu masak je la lama sikit. Tapi masih lagi mudah kerja memasak kan.

Nak bawa bekal hari-hari pun takde masalah. Senang nak sediakan waktu pagi dan sesuai juga untuk mereka yang berdiet untuk menu panggang ni. Cuba beli satu dan rasakan sendiri. Lain orang lain citarasa. Tapi kalau tak cuba, tak tahu.

Instagram :
www.instagram.com/hanghungry_chef


Rahsia Minyak Zaitun

Selamat petang semua orang. Baru lepas makan tengahari, mood mengantuk pun sampai. Walaupun bekerja di rumah je tapi Fiza memang bukan sejenis yang suka tidur siang sebab nak tidur pun tak sempat demi menyiapkan kerja hakiki yang tak pernah habis.

Demi cabaran untuk kurus juga Fiza memilih bahan-bahan asas masakan yang terbaik untuk menjaga kesihatan. Tak nak lah kurus tanpa berlapar nanti jatuh sakit pula. Jadi, kita kawal pemakanan mana yang boleh selain kena rajin bersenam. Disebabkan Fiza kurang masa nak bersenam, kita kawal pengambilan makanan seharian dengan menggunakan bahan masakan yang bagus.

Untuk kurus kenalah amalkan cara masak seperti kukus, panggang, bakar dan rebus. Bila dah hari-hari masak cara macam tu, penggunaan minyak dalam masakan pun makin dilupakan dan cuma guna untuk menumis je la kalau teringin masakan bergoreng. Guna minyak pun sikit je janji ada minyak. Bila dah kurang menggunakan minyak, terus decide nak gunakan minyak zaitun untuk memasak. Guna sikit je dah memadai memandangkan harga minyak zaitun sangat mahal jadi sayang nak guna banyak-banyak. Dari situ, kita boleh kawal pengambilan minyak berlebihan. Cara tak macam tu?

Seperti
garam bukit
 juga, selain memasak
minyak zaitun boleh digunakan untuk tujuan kecantikan dan dah tentu untuk kesihatan
 juga. Dari pembacaan Fiza, banyak amalan yang diamalkan orang zaman dahulu untuk mengekalkan kecantikan, salah satunya dengan minum minyak zaitun setiap hari.

Dari segi kecantikan, boleh merawat kulit muka, mengawal muka berminyak, membuang kotoran di muka, merawat rambut dan sebagainya. Dari segi kesihatan pula,  memelihara kesihatan jantung, mengurangkan paras kolestrol, menyihatkan usus dan banyak lagi. Kau orang boleh google untuk maklumat lanjut.

Minyak zaitun sangat sesuai untuk digunakan untuk salad ataupun menumis sayur-sayuran. Tapi kau orang kena ingat minyak zaitun akan jadi tidak sihat bila masak menggunakan suhu yang tinggi iaitu dengan menggunakan api yang besar. Rugi lah khasiat minyak zaitun kalau macam tu. Jadi, kalau setakat nak menumis dengan api perlahan mungkin masih boleh mengekalkan khasiat minyak zaitun tu. Biasanya Fiza guna minyak zaitun ni untuk panggang ayam dan menumis sikit-sikit je la. Bukan untuk penggunaan masakan yang berat-berat macam sambal dan sebagainya.

Kalau di kaji tentang
minyak zaitun memang ada banyak rahsia
nya. Cukuplah Fiza kata yang minyak zaitun adalah minyak terbaik untuk guna dalam menu diet harian.

Minyak zaitun atau adalah minyak yang didapat dari buah zaitun (Olea europaea), pokok tradisional dari lembah Mediterranean. Minyak zaitun berasal dari pokok zaitun yang tumbuh lambat, mempunyai batang berkedut dan kelabu ramping dengan cabang pecah-pecah. Pokok zaitun boleh tumbuh sehingga 50 meter di habitat semula jadi mereka dan hidup selama lebih daripada 500 tahun. Buah ini mempunyai bentuk bulat gemuk dengan warna hijau apabila mentah dan berubah menjadi kekuning-kuningan apabila sudah mula memasak. Minyak dapat digunakan untuk memasak, kosmetik, ubat herba, dan sabun, dan juga sebagai bahan bakar untuk lampu minyak. Manfaat minyak zaitun sangat banyak bagi kesihatan kerana mengandungi lemak tak tepu yang tinggi (terutamanya asid oleik dan polifenol).-
wikipedia

Minyak zaitun juga ada pelbagai jenis. Tak sempat Fiza nak mengkaji, Fiza beli pun mana yang ada masa shopping barang basah. Kalau kau orang rajin, kaji dulu minyak zaitun yang mana lebih baik sebelum membeli.


Renu Bausch + Lomb Sensitive Multi-Purpose Contact Solution

Memakai contact lens bukan sahaja untuk keperluan harian bagi mereka yang rabun selain memakai cermin mata, malah zaman sekarang dah jadi trend pakai contact lens sebagai fesyen. Tapi Awas, bergaya bergaya juga aspek keselamatan perlu di ambil kira juga. Dah banyak juga Fiza dengar tentang keburukan memakai contact lens jika tidak peka dengan langkah penjagaan dan pengunaan yang betul. Pastikan tahu
tips pemakaian dan penjagaan contact lens yang betul
.

Fiza dah pakai contact lens agak lama juga sejak tahun 2008 kalau tak silap. Pertama kali pakai contact lens memang agak kosong tak tahu nak memilih contact lens yang sesuai dengan mata sendiri. Setelah bertahun mencuba beberapa jenis jenama contact lens, akhirnya Fiza setia bersama dengan contact lens jenama freshkon yang betul-betul sesuai dan selesa dengan mata Fiza.

Bila dah jumpa contact yang terbaik untuk mata sendiri. Seterusnya mencari contact lens solution yang terbaik juga. Sebelum Fiza betul-betul faham tentang contact lens solution ni, Fiza main bedal je beli solution yang ada. Janji ada solution. Tapi selepas tahu beberapa maklumat tentang memilih contact lens solution yang betul, Fiza memang berhati-hati memilih yang betul-betul bagus dan sesuai dengan contact lens yang Fiza gunakan dan juga sesuai dengan mata.

Sebelum ni Fiza pernah cuba beberapa jenis contact lens solution. Mata Fiza pernah jadi pedih, merah-merah dan mata berair sampai nak buka mata pun sakit. Kalau jadi macam tu, memang Fiza buka terus. Check punya check rupanya silap contact lens solution tu juga. Sebenarnya contact lens solution bukan semuanya boleh digunakan untuk cuci, bersihkan dan untuk simpan. Ada juga yang hanya untuk cuci tak boleh guna untuk simpan contact lens. Jadi, ada bermacam jenis. Kena check betul-betul pada setiap produk contact lens solution. Rupanya yang Fiza guna tu hanya untuk cuci sahaja. Sigh~Salahkan diri sendiri

Selepas dah tahu maklumat yang betul, akhirnya Fiza memilih
Renu Bausch And Lomb Sensitive Multi-Purpose Contact Solution
 disebabkan mata Fiza ni agak sensitive. Selepas bertukar kepada contact lens solution yang baru ni dan setelah menggunakan berbulan-bulan Fiza sangat-sangat berpuas hati. Rasa macam dah hilang masalah sakit mata semua tu. Serius
takde pedih-pedih mata atau mata merah
.

Renu Sensitive Multi-Purpose Solution, gentle care for sensitive eyes

Renu Sensitive Multi-Purpose Solution is a gentle formula with fewer ingredients* for sensitive eyes. It gently cleans, rinses, disinfects and stores your soft contact lenses. Keep your sensitive eyes comfortable2 with a solution as gentle as your natural tears. Renu Sensitive Multi-Purpose Solution is proven to fight germs and clean your soft contact lenses.

Key Features & Benefits

Gentle care for sensitive eyes.

Cleans, rinses, disinfects

Creates a cushion of moisture between your lenses and eyes

Provides comfort everyday

Safe lens storage for up to 30 days.

Rasa Selesa Dan Lembap Sentiasa

Sebelum ni kalau pakai contact lens berada di tempat berhawa dingin mesti mata akan rasa cepat kering. Dan mulalah mata akan mula kurang selesa. Eyes mo moist pun takde. Tapi sekarang, dari nak pakai contact lens sampailah pakai berjam-jam pun dan kalau berada dalam tempat berhawa dingin pun masih rasa selesa dan lembap, mata tak rasa kering pun. Kagum dengan keberkesanan
Renu Bausch And Lomb Sensitive Multi-Purpose Contact Solution
. Memang tak cari lain dah.

Terbaru, didatangkan dengan easy open cap.

Bila dah jumpa yang sesuai dan terbaik, terus Fiza beli yang twin pack. Jadi, kau orang kalau ada masalah mata merah, mata rasa gatal-gatal cubalah contact lens solution yang sesuai dengan contact lens kau orang sebab tak semua contact lens solution sesuai dengan contact lens yang kau orang beli. Pastikan juga beli contact lens di kedai optik yang di iktiraf selamat untuk digunakan. Bukan beli kat pasar malam RM5 sepasang tu ye dik.

Kredit : bausch.com.au


Resepi Ayam Black Pepper Mudah

Selamat pagi! Kalau ada yang perasan, sejak akhir-akhir ni Fiza rajin update resepi menu diet dan juga bukan menu diet. Dah macam blog masakan pula. Itu je la modal yang ada buat masa sekarang untuk update blog. Cerita lain tak berapa nak ada. Lagipun sekarang masa yang sesuai untuk update pelbagai resepi yang boleh digunakan masa bulan puasa nanti. Mesti ramai mencari
resepi yang mudah-mudah je untuk berbuka
Fiza melainkan kalau banyak masa dan rajin nak buat menu yang special.

Hari ni Fiza nak kongsikan menu yang tak berapa nak diet sebab ada gunakan minyak. Tapi kira bolehlah untuk mereka yang nak berdiet kurangkan penggunaaan minyak.
Cara masak ayam black pepper ni sangat mudah
 dan salah satu
resepi cepat masak
.

Bahan-Bahan

1 bahagian dada ayam dipotong kecil

1 sudu besar black pepper

serbuk kunyit

secubit garam

1 biji bawang besar

1 ulas bawang putih

1 tangkai cili merah besar

4 tangkai cili api (kalau nak tambah kepedasan)

1 sudu besar kicap manis

1 sudu minyak zaitun(jika tiada minyak biasa pun boleh)

Cara Masak

1. Gaulkan garam dan serbuk kunyit bersama ayam

2. Panaskan minyak dan goreng ayam separa masak. Kemudian masukkan black pepper.

3. Tak payah keluarkan ayam, masukkan je bawang besar, bawang putih, cili yang telah dihiris² dalam kuali tu.Masukkan kicap manis. Gaul-gaul rata dan tunggu masak. Siap!

Kalau korang jenis yang tak berdiet tu bolehlah tambah sos tiram ke atau kicap lebih sikit ikut citarasa masing-masing. Dengan menggunakan bahagian dada ayam dipotong kecil dan cara masak macam tu cepat lah siap masakan ayam black pepper ni. Cara paling mudah. Sedap pun sedap untuk tekak sendiri la. Sesuai sangatlah untuk mereka yang nak cepat masak.

Sayur-sayur tu guna je salad segar kalau tak cukup masa nak masak sayur. Dah jimat masa dan jimat bahan untuk memasak. Betul tak? Selain salad, boleh pilih ulam-ulaman juga.


Resepi Ayam Panggang Madu Black Pepper

Resepi ayam panggang madu black pepper
 ni
bukan versi diet
 ye sebab ayam tu bahagian peha bukan bahagian dada. Bahagian peha ni agak berlemak sikit. Kira bolehlah makan untuk mereka yang berdiet sebab panggang kan. Bahan-bahan pun agak lari sikit dari bahan untuk menu diet. Bukan apa, sesekali teringin makan ayam panggang yang super sedap. Kalau panggang bahagian dada tu agak kering sebab tak berminyak lansung.

Kalau masak bahagian peha ni isinya sangat lembut. Biasanya Fiza perap dulu sehari awal sebelum panggang baru terasa bahan perap pada isi ayam tu. Kulit tu Fiza tak buang untuk keluarkan minyak dan sebagai alas untuk isi tak hangus nanti. Kulit tu jangan sesekali makan nanti bertambah lemaknya.

Untuk korang yang nak mencuba resepi ayam panggang madu black pepper versi Fiza ni boleh ikut resepi kat bawah ni. Resepi mudah-mudah je Fiza kongsikan.

Bahan-bahan

Ayam bahagian peha

Garam secukup rasa

Madu

Sos tiram

black pepper

Mixed herbs (oregano, rosemary dan lain-lain)

Hirisan lemon

Cara masak

1. Gaul rata semua bahan kecuali lemon bersama ayam

2. Perap seketika kemudian balut dengan aluminium foil dan bakar dalam pemanggang ajaib atau boleh terus bakar atas pan grill.

3. Lepas ayam masak boleh perahkan lemon. Kalau tak nak pun takpe, lemon tu nak bakar sekali bersama ayam pun boleh.

Hidangkan bersama salad dan tomato barulah seimbang menu dengan adanya sayur. Banyakkan makan sayur sebagai ulam bagi mendapat nutrisi semulajadi, Serat dan zat besi dapat membantu orang yang mempunyai masalah anemia.

Secara jujurnya Fiza sangat suka isi ayam bahagian peha ni sebab memang lembut dan rasa kemanisan madu bercampur black pepper tu memang power sedapnya. Rasa nak cheat day hari-hari. Jahat betul! Sabar Fiza sabar. Tambah pula ada campur herba. Ala-ala kenny rogers lah kononnya. Orang kata, lebih berbaloi masak sendiri. Boleh makan sepuasnya dan bila-bila masa boleh masak. Rajin tak rajin je nak masak. Betul tak? Selamat mencuba!


Resepi Ikan Siakap Masak Stim Lemon Bersama Sayur Campur

Agak dah lama sebenarnya tak makan ikan siakap. Kalau dulu rajin beli ikan siakap buat masak tiga rasa, black pepper dan bermacam lagi jenis masakan. Tapi disebabkan selalu terluka terkena sirip yang tajam tu masa basuh ataupun masa gaulkan garam buat Fiza rasa serik nak makan ikan siakap ni. Kalau teringin baru beli, itupun mintak dia orang siang ikan tu siap-siap.

Ikan siakap ni agak hanyir bau dia. Biasanya Fiza akan
basuh guna 2-3 biji limau untuk hilangkan bau dan hanyir
 tu, baru sedap nak makan. Isi ikan siakap ni memang sedap dan lembut. Tak hairanlah kalau kat kedai makan tu agak mahal sikit.
Bila dah lama tak makan ikan siakap rasa teringin pula nak makan ikan siakap stim lemon bersama sayur campur. Senang masak sayur sekali tak payah ada satu kerja lagi nak masak sayur. Masa pun boleh dijimatkan.
kalau ikut
resepi ikan siakap stim lemon versi Fiza
 mudah je. Sama macam semua orang masak.
Potong-potong bahan dan campur je semua kemudian kukus sampai masak
. Senang sangat kan.

Bahan-bahan

Ikan siakap

Cili api

Bawang merah

 Bawang putih

garam

1 sudu black pepper

Serai

Halia

Beberapa hirisan lemon

Sayur-sayuran ( Brokoli, cendawan, lobak merah)
Semua bahan-bahan ni kau orang letakkan ikut banyak mana yang kau orang suka ye bergantung pada besar mana ikan tu. Nak bahan banyak pun takde masalah. Betul tak chef-chef sekalian?

Cara masak

1. Potong semua bahan dan gaulkan bersama ikan dengan garam dan black pepper.

2. Masukkan dalam pengukus.

3. Setelah separuh masa baru masukkan sayur dan biarkan masak. Siap untuk dihidang
Disebabkan husband Fiza tak suka serai dan halia. Fiza terpaksa ketuk-ketuk serai dan halia kena potong besar supaya senang asingkan awal-awal sebelum hilang. Kalau korang nak tambah sayur dan bahan lain pun boleh. Ikut citarasa masing-masing. Masak macam ni bukan setakat sedap dan mudah tapi paling penting boleh jimat masa dan sangat sesuai dihidangkan kalau keluarga berkumpul ramai-ramai semeriah ikan bersama bahan-bahan dan sayur-sayuran tu. Kalau Fiza hidangan ikan siakap stim ni ratah gitu je tanpa nasi pun dah memadai  kenyang.


Resepi Nasi Goreng Tuna Telur Masin

Nasi goreng tuna
 lagi? Ye, tapi kali ni Fiza upgrade sikit resepi nasi goreng tuna menjadi  nasi
goreng tuna telur masin
. Haaa..terbaik tak nama menu tu. Kalau hari-hari masak pun buntu juga nak memikirkan menu apa untuk di masak setiap hari. Jadi, menu yang sedia ada tu kita upgrade menjadi menu luar biasa bukan seperti biasa.

Bila dah tersuka dengan menu nasi goreng tuna, asyik nak masak menu yang sama je. Bila masak menu yang sama, macam bosan pun ada. Kebetulan ada stok sebiji telur masin yang masih ada. Nak buat spaghetti telur masin macam tak cukup. Nak merebus makan dengan nasi macam dah terlalu biasa sangat. Makanya, muncullah idea nak gantikan telur ayam biasa dengan telur masin.

Bila kau orang
dah gunakan telur masin, jangan pandai-pandai letak garam
. Tak pasal-pasal menu jadi lagi tak sedap. Untuk masukkan telur masin tu Fiza pecahkan telur macam biasa dalam nasi goreng. Lebih cepat sikit kerja memasak. Tapi kalau kau orang nak rebus dulu telur masin tu kemudian lenyekkan dulu pun boleh. Ikut suka hati kau orang nak buat macamana untuk campurkan telur masin dalam nasi goreng. Selain nasi goreng tuna, boleh campurkan dalam nasi goreng yang lain juga.

Rasa dia dah tentu sedap sebab rasa cukup rasa yang semulajadi tanpa garam
. Lebih sedap! Seriously Fiza cakap. Memang sangat sedap. Kalau tak percaya, sila cuba masak sendiri. Nah, Fiza sediakan resepi sekali.

Resepi Nasi Goreng Tuna Telur Masin

Hidangan untuk 2 orang

Bahan-bahan

2 mangkuk nasi (mangkuk sederhana besar)

2 biji bawang merah *dikisar

2 ulas bawang putih * dikisar

5 tangkai cili api ( ikut tahap kepedasan masing-masing) * dikisar

Ikan bilis *1/2 di kisar, 1/2 goreng garing

1/2 tin tuna in water

1 biji telur masin

2 sudu minyak besar

Cara Masak

1. Panaskan minyak dan gorengkan ikan bilis untuk digoreng garing terlebih dahulu. Setelah garing, angkat dan toskan. Ketepikan dahulu.

2. Dengan menggunakan minyak yang sama, tumiskan bahan kisar. Bila dah garing masukkan tuna in water. Kacau rata.

3. Pecahkan telur masin dan kacau semua bahan. Kemudian baru masukkan nasi dan kacau rata lagi. Siap!

Cara masak sama je macam nasi goreng biasa. Kalau tak suka ada ikan bilis goreng garing tu. Boleh terus tumis bahan kisar tu je. Mudah kan? Selamat mencuba!


Resepi Nasi Goreng Tuna

Resepi dan menu masakan berpisah tiada dalam blog sihatimerahjambu ni. Sejak akhir-akhir ni memang banyak menu makanan Fiza kongsikan sampai ada yang komen, scroll scroll gambar makanan je yang ada. Maaf lah ye. Sekurang-kurangnya nanti kalau kecur air liur kau orang boleh masak dengan cepat dan mudah. Betul tak?

Kali ni Fiza kongsikan
resepi nasi goreng tuna
 pula. Entah kenapa terfikir nak masak nasi goreng tuna satu hari tu disebabkan tiada bahan lain. Stok udang, sotong, ayam kebetulan dan habis. Yang nampak ada
tuna in water versi diet
 tu. Macam best je kalau tambah tuna tu. So, Fiza bagilah nama nasi goreng tuna. Masak nasi goreng macam biasa je. Macam nasi goreng kampung. Cuma yang istimewanya ada tambahan tuna tu je. Bahan yang istimewa dalam menu ni.

Nasi Goreng Tuna

Hidangan untuk 2 orang

Bahan-bahan

2 mangkuk nasi (mangkuk sederhana besar)

2 biji bawang merah *dikisar

2 ulas bawang putih * dikisar

5 tangkai cili api ( ikut tahap kepedasan masing-masing) * dikisar

Ikan bilis *1/2 di kisar, 1/2 goreng garing

1/2 tin tuna in water

Garam secubit

2 sudu minyak besar

1 biji telur

Cara Masak

1. Panaskan minyak dan gorengkan ikan bilis yang untuk digoreng garing terlebih dahulu. Setelah garing, angkat dan toskan. Ketepikan dahulu.

2. Dengan menggunakan minyak yang sama, tumiskan bahan kisar. Bila dah garing masukkan garam dan juga tuna in water. Kacau rata.

3. Pecahkan telur dan kacau semua bahan. Kemudian baru masukkan nasi dan kacau rata lagi. Siap!

Cara masak setiap orang lain dan berbeza langkah-langkah dia. Ada yang suka letak garam dulu, ada yang suka letak garam kemudian. Ikut kaedah memasak nasi goreng versi masing-masing lah ye. Yang penting tuna tu perlu ada. Lagi sedap kalau dihidangkan bersama
ayam panggang madu black pepper
. Jangan dilupakan ulam-ulaman timun jepun yang rangup tu. Tak lengkap menu tanpa sayur.


Resepi Nasi Minyak Mudah

Dalam Fasa diet ni banyak betul dugaan dan cabaran terutamanya godaan makanan menu sedap-sedap. Tergoda betul alahaiii...Tekak ni pula mengada-ngada terasa nak makan itu ini. Apa yang Fiza boleh buat kalau nak makan macam-macam, Fiza kurangkan apa yang patut seperti kurangkan penggunaan minyak, garam dan gula. Biar tak berapa nak rasa macam resepi sebenar, janji boleh rasa apa yang kita nak rasa pun dah mencukupi.

Sebelum ni Fiza pernah cuba menu tanpa garam, gula dan minyak. Tanpa minyak tu Fiza boleh terima seadanya tapi tanpa garam tu akan azab juga nak masuk tekak. Fiza berjaya beberapa hari je tanpa garam tu. Kemudian Fiza ambil keputuasan buat menu biasa tapi kurangkan penggunaan garam. Nasi tu tetap dalam kuantiti yang sedikit. Karborhidrat tak perlu ambil banyak sangat ye.

Husband Fiza kononnya nak makan nasi tomato tapi tak sempat nak beli barang takut Fiza tak sempat nak masak untuk berbuka. Jadi, belek punya belek stok apa yang ada. Fiza cadang buat nasi minyak je la yang lebih kurang nasi tomato sebab laukknya sama cuma nasi je berbeza. Jadi Fiza buat guna
resepi nasi minyak yang mudah-mudah
 je la. Sajalah nak buat menu special sikit untuk berbuka. Hidangan lengkap nasi minyak mestilah kena ada ayam masak merah dengan acar. Acar ni ada pelbagai jenis. Yang Fiza tahu dan paling senang nak buat acara timun dan carrot.

Resepi Nasi Minyak Mudah

untuk hidangan 2 orang

Bahan-bahan

1 cawan beras perang (Fiza guna beras perang sebab diet)

3 cawan air (sukatan air ikut jenis beras)

1/2 biji bawang besar dihiris

1 btg kayu manis, sekuntum bunga cengkih dan bunga lawang. Kalau ada buah pelaga letak sekali.

1 sudu besar unsalted butter (biasanya orang guna minyak sapi tapi kat rumah takde minyak sapi, gantiakn dengan butter pun boleh)

1 ketul kiub ayam

serbuk kunyit

garam secukup rasa

Cara Masak Nasi Minyak

1. Cuci beras dan toskan.

2. Panaskan butter dan masukkan bawang, rempah tumis dan goreng sedikit garing dan naik bau.

3. Masukkan kiub ayam dan serbuk kunyit. Kacau rata dan kemudian masukkan beras. Kacau lagi. Kalau nak beras masak tu wangi boleh letak daun pandan.

4. Masukkan air mengikut sukatan beras dan taburkan garam secukup rasa.

5. Pindahkan campuran beras ke dalam periuk nasi dan biarkan masak.

Resepi Ayam Masak Merah

Bahan-bahan

1 Bahagian dada - potong kecil(kalau tak diet guna je bahagian yang mana-mana)

Secubit garam

1 sudu kecil serbuk kunyit

1/2 biji bawang besar di hiris

2 ulas bawang merah* dikisar

2 ulas bawang putih* dikisar

1 inci halia * dikisar

1 batang serai - ketuk

1 batang kayu manis, 1 bunga lawang dan buah pelaga

1 sudu besar cili kisar

2 sudu besar sos cili

1 sudu besar sos tiram

1/2 sudu kicap manis

1/2 sudu gula

Kalau nak berkuah tambah air sikit.

Cara Masak

1. Gaul ayam dengan garam dan serbuk kunyit. Goreng hampir masak dan ketepikan.

2. Panaskan minyak kemudian tumis bahan kisar. Masukkan rempah tumis, serai dan cili kisar. Tumis hingga pecah minyak. Masukkan sos cili, sos tiram dan kicap manis. Jika agak kering, tambahkan air sikit.

3. Taburkan garam dan gula.

4. Kemudian masukkan ayam yang telah digoreng tadi dan kacau rata. Biarkan masak.

Disebabkan Fiza guna bahagian dada, jadi masa memasak tu agak cepat sikit.

Resepi Acar Timun

Bahan-bahan

1/2 biji timun jepun

1/2 batang carrot

1 tangkai lada merah

1 biji bawang besar

Secubit Garam

1 sudu gula

1/2 sudu kecil cuka makan

Cara Masak

1. Hiris timun, carrot, lada merah dan bawang merah.

2. Kemudian gaul rata dengan garam, gula dan cuka makan.

Siap sempurna nasi minyak untuk hidangan berbuka. Alhamdulillah menepati citarasa tekak sendiri dan husband.

Lepas ni kita cuba masak nasi tomato pula.


Resepi Sotong Sumbat

Sebelum taip entri panjang-panjang, maafkan Fiza kalau akhir-akhir ni banyak entri dan post berkaitan tentang makanan. Sila ambil dari sudut positif. Bukan nak buat terliur ke apa cuma nak buat kau orang jadi rajin untuk memasak kalau teringin apa yang Fiza masak sebab Fiza akan kongsikan resepi dalam blog. Yang penting kau orang rajin nak buat. Kalau malas tak dapat apa lah ye.

Atas permintaan beberapa orang, Fiza kongsikan
resepi sotong sumbat
 versi citarasa Fiza sebab Fiza tengok ada bermacam versi dan cara masakan. Ada juga sotong sumbat kuah percik yang putih tu. Fiza suka masak yang simple-simple je menggunakan bahan yang ada. Jadilah
versi sotong sumbat versi kuah sambal bali
. Nak buat sambal merah macam biasa pun boleh tapi Fiza nak kelainan sikit buat versi sambal bali tu.

Kau orang mesti tahu resepi ayam sambal bali yang tular suatu ketika dahulu kan. Kuah sambal tu Fiza buat versi sambal ayam bali.

Bahan-bahan sumbat

( Bahan-bahan sumbat ni bergantung berapa banyak sotong)

Udang

Daun Sup

Bawang putih

Bawang Merah

1 sudu blackpepper

 Telur

Lada sulah
Cili besar

Cara masak bahan sumbat

1. Udang, daun sup, bawang putih, bawang merah da cili merah dipotong kecil-kecil dan satukan bersama blackpepper dan lada sulah sebagai perasa dalam satu mangkuk.

2. Pecahkan telur dalam mangkuk yang sama kemudian kacau.

3. Kalau untuk diet : gunakan kuali non stick tanpa minyak dan buat macam telur hancur.

 Atau boleh gunakan 1 sudu minyak zaitun untuk buat telur hancur.

4. Dah masak telur hancur, ketepikan dan biarkan sejuk.

Bahan-Bahan Sambal

Sotong ( gunakan sotong yang besar sebab senang nak sumbatkan bahan)

2 ulas bawang putih

2 biji bawang merah atau 1 biji bawang besar

3 sudu cili kisar

1 batang serai

2 tangkai daun kari

1 sudu sos tiram

1 sudu kicap manis

secubit garam

2 sudu minyak masak atau minyak zaitun

1 sudu madu ( kalau takde gantikan dengan gula 1 sudu)

Cara Masak

1. Sumbatkan dahulu bahan sumbat yang dah siap tadi ke dalam sotong kemudian ketepikan dahulu. Pinkan dengan menggunakan lidi.

2. Panaskan minyak dan tumiskan serai dan daun kari kemudian di ikuti dengan bawang putih dan bawang merah di cincang halus.

3. Setelah naik bau masukkan cili kisar dan biarkan garing seketika

4. Masukkan garam, madu, sos tiram dan kicap manis.

5. Masukkan sotong yang telah disumbat tadi dan biarkan masak. Siap!
Senang je kan? Nampak je macam banyak bahan dan cara yang macam panjang tapi kalau dah biasa masak akan jadi senang. Selamat mencuba!


Resepi Spaghetti Telur Masin

Perasan tak hari-hari ada saja up entri menu makanan sedap-sedap. Saja lah nak bagi kau orang rajin memasak hari cuti. Mana tahu tengah takde idea nak masak apa, boleh jadi bila tengok entri Fiza adalah idea nak masak apa  nanti kan. Bukan saja-saja nak bagi kau orang terliur. Hanya berkongsi menu dan resepi.

Sebelum ni pernah nampak kawan Fiza update gambar
spaghetti telur masin
 di instagram. Macam menarik je untuk dicuba. Kebetulan juga ada stok telur masin lebihan masak
udang goreng butter telur masin
 hari tu, terus rasa nak masak spaghetti telur masin. Google punya google jumpalah resepi yang mudah tapi Fiza tak ikutlah resepi asal sebab mereka masak hanya menggunakan telur kuning masin tu. Tapi Fiza derhaka sikit pada resepi asal sebabnya Fiza tak nak membazir atau simpan telur putih tu tak tahu nak masak dengan apa nanti. Jadi, gunakan sekali telur putih masin tu. Lagipun Fiza masak tak banyak, gunakan sebiji telur masin pun dah cukup rasa telur masin tu.

Spaghetti telur masin
 ni ala-ala
spaghetti Aglio Olio
 je sebenarnya. Tak perlukan sos khas untuk masak. Bahan-bahan sos buat sendiri je kaedahnya. Lebih kurang juga caranya macam nak masak udang goreng butter telur masin.

Bahan-bahan

2 genggam spaghetti rebus dan toskan

1 biji telur masin direbus dan di lenyek-lenyek

Udang ( ikut suka nak letak berapa banyak)

3 ulas bawang putih cincang halus

1 biji bawang besar di potong dadu

3 tangkai cili api di cincang

1 tangkai daun kari

100ml susu full cream

1 sudu besar butter

Cara Masak

1. Panaskan kuali dan masukka butter. Kemudian tumiskan bawang putih, bawang merah dan cili api.

2. Setelah garing sikit dan naik bau, masukkan udang dan biarkan udang masak dan kemudian masukkan daun kari.

3. Masukkan telur masin yang telah di lenyek tadi dan kacau rata.

4. Kemudian masukkan susu dan kacau lagi.

5. Last sekali masukkan spaghetti yang dah rebus masak tadi dan kacau rata. Siap!

Menu ni tak perlu letak garam dah ye sebab telur masin tu dah cukup rasa masin dah. Kalau nak letak black pepper pun ikut suka kau orang. Yang penting rasa telur masin tu ada.


Resepi Udang Goreng Butter Telur Masin

Telur masin sedap di makan dengan pelbagai menu. Kebiasaanya masak rebus je makan dengan nasi kosong pun dah sedap. Apatah lagi di tambah dengan menu masakan lain seperti ketam goreng telur masin. Memang sedap! Sebelum ni Fiza pernah cuba
masak ketam goreng telur masin
, kali ni cuba masak
udang goreng butter telur masin
 pula. Nak juga rasa sedap ke tidak. Dah tentulah sedap kalau menu utamanya udang. Di tambah pula telur masin tu. Memang gabungan yang umphhh sangat. Dan kali ni masak lebih senang sebab udang jenis cepat masak. Mestilah lebih cepat masa memasak.

Paling sedap bila dapat udang galah. Tapi kalau takde udang galah, udang tak berapa nak galah pun boleh. Janji ada bahan utamanya udang dan juga telur masin tu. Jangan pula kau orang bedal guna udang geragau pula ye.

Untuk mereka yang mengamalkan diet tu, eloklah kurangkan penggunaan butter dan minyak. Gunakan minyak yang sedikit dan butter ala kadar pun dah memadai sebab menu ni sangat berminyak kalau letak banyak. Garam pun tak perlu letak dah sebab telur masin tu dah cukup masin dan berasa. Ada orang suka letak telur masin 2-3 biji. Tapi resepi diet Fiza cukuplah letak 1 biji je.

Untuk resepi ni pandai-pandailah kau orang bajet berapa banyak nak guna ikut kau orang punya citarasa dan ikut berapa ekor udang yang nak di masak. Fiza masak ni untuk 8 ekor udang sederhana besar. Masak lebih sebab nak ratah lebih. Tahu dah udang masak apa pun mesti sedap!

Bahan-bahan

8 ekor Udang

1 biji Telur masin

1 sudu besar Unsalted butter

1 sudu besar Minyak zaitun

2 ulas Bawang Putih

2 tangkai daun kari

6 biji cili api

1 sudu besar Tepung Jagung

1/2 sudu kecil Serbuk kunyit

Cara Masak
1. Rebus telur masin kemudian hancur-hancurkan. Ketepikan dahulu.

2. Gaulkan udang bersama dengan serbuk kunyit dan tepung jagung

3. Panaskan minyak dan goreng separa masak. Angkat dan toskan.

4. Dalam kuali yang sama, masukkan unsalted butter bersama dengan lebihan minyak goreng udang tadi. Kalau tak nak campurkan pun boleh. Buang dulu minyak lebihan tadi. Ikut suka kau orang.
5. Kemudian tumiskan bawang putih dan juga cili. Dah garing dan naik bau sikit, masukkan daun kari. Kalau kau orang nak letak susu cair pun boleh lepas masukkan daun kari tu. Tapi di sebabkan Fiza tak de stok susu cair jadi tak letak pun boleh.
6. Masukkan telur masin yang dah dihancur tadi. Gaul rata dengan semua bahan. Last sekali masukkan udang yang telah digoreng separa masak tadi. Gaul-gaul semua dan biar masaka seketika dah siap! Mudah sangat kan? Silalah cuba. Tak kan tengok je. Mesti dah kecur air liur.


Salad Plate Portmeirion Hadiah Dari Kawan Lama

Sebenarnya dah lama teringin nak beli
pinggan portmeirion
. Tak dapat beli full set dapat beli seketul-seketul pun jadilah. Berminat dengan
corak version botanical garden
 yang cantik-cantik pada pinggan portmeirion. Agak susah nak beli pinggan mangku portmeirion ni memandangkan tidak di jual di Malaysia secara meluas. Kebanyakkannya jual secara online disebabkan portmeirion ni barangan luar negara yang terkenal di UK. Made in England.

Kalau US terkenal dengan corelle. Portmeirion pula terkenal di UK. Gitu! Pinggan corelle Fiza tak berapa nak suka sebab macam terlalu nipis bagi Fiza dan corak agak biasa. Jangan marah ye peminat corelle. Masing-masing ada citarasa masing-masing. Bila dah terminat, kebetulan ternampak kawan update di instagram. Terus merisik bertanya khabar pinggan. Bukan tanya khabar tuan punya pinggan.

Dah dapat maklumat semua, Fiza simpan dulu kot-kot nanti sampai masanya boleh lah membeli. Tapi dok bertangguh je nak beli. Dalam masa bertangguh layan beli pinggan IKEA yang kebetulan menepati citarasa. Terus melupakan portmeirion.

Tak lama lepas tu, kawan Fiza ni bagi
hadiah salad plate portmeirion

botanical garden lilac
ni. Wahhh..memang excited dapat apa yang dah lama di idamkan. Lepas ni boleh tambah koleksi lagi. Terberkenan sangat dengan corak tepi pinggan portmeirion ni yang menjadi trademark.

Bila letak makanan nampak cantik je hidangan tu. Bertambah selera nak makan. Harga pinggan ni agak mahal dalam RM60 ke atas dari apa yang Fiza survey atau ada yang lebih murah? Anak buah Fiza kata ini pinggan syurga ke apa mahal sangat. Fiza jawab ini pinggan cepat kenyang sebab tengok pinggan ni je dah boleh rasa kenyang. Lepas Fiza hantar gambar pinggan ni pada anak buah terus dia kata " Aah lah Ucu, tengok pinggan ni terus rasa kenyang. Kena beli satu ni jimat tak payah beli makanan". Hahaha..ke situ pulak dia. Bukan apa, bila tengok pinggan cantik rasa selera tu lain macam. Nak ambil gambar makanan pun cantik kan. Lagi-lagi kalu view dari atas.

Terima kasih sahabat!


Sarapan Pagi Roti wholemeal dan Telur Hancur

Selamat pagi semua orang. Dah sarapan ke belum? Untuk sediakan menu sarapan pagi, kebanyakkan orang lebih memilih masakan menu yang mudah-mudah. Ye lah kan, pagi-pagi biasanya agak sibuk dan kelam kabut nak bersiap pergi kerja. Itu kalau sediakan masakan sarapan pagi sendiri. Kalau orang lain buat, sudah tentulah nak menu yang sedap dan tidak semudah menu biasa-biasa yang buat sendiri.
Syukur dapat suami yang tidak cerewet. Apa yang Fiza masak semua dia makan kecuali yang dia memang tak makan. Tapi kalau apa yang dia tak makan memang Fiza tak masak lah. Untuk menu sarapan pagi, biasanya malam sebelum tu dah tanya dah " Esok nak sarapan apa?". Kalau dua-dua takda idea, Fiza masak
telur hancur dan tepek atas roti wholemeal
senang. Kalau tak pun, roti telur pun senang. Sebab
roti telur
 kegemaran husband. Asalkan ada telur dengan roti dah okay dah tu.

Tak perlu susah-susah nak buat nasi lemak, nasi goreng, kuew teow goreng bagai. Semua menu tu dibuat atas permintaan ataupun teringin nak makan. Tengah diet, kadang-kadang teringin tu makan juga cuma kurangkan minyak untuk menumis.

Telur hancur versi diet perlu gunakan non stick pan sebab nak goreng telur tanpa gunakan minyak. Kalau nak gunakan minyak sangat, guna minyak zaitun. Letak sikit dah memadai. Tak perlu letak garam tapi Fiza tambahkan lada sulah untuk penyedap rasa. Kau orang yang tak diet tu boleh letakkan mayonis lagi sedap. Roti tu kalau nak bakar dulu pun boleh. Ikut suka kau orang. Kalau tak cukup masa, cukup sekadar roti kosong wholemeal tu.

Hidangkan bersama green tea tanpa gula atau pencinta kopi boleh memilih kopi o tanpa gula. Biasanya Fiza buat green tea je sebab husband tak suka kopi o. Lagi-lagi tanpa gula. Green tea tanpa gula macam takde rasa sangat. Jadi, bolehlah dia telan. Kenalah gigih hadap cabaran untuk kurus. Untuk diri sendiri juga bukan untuk orang lain. Fighting!


Sarapan Pagi Yang Mudah dan Berkhasiat

Selamat pagi sabtu! Kemana kau orang semua hari sabtu ni. Masih sibuk agaknya hujung minggu dengan jemputan kahwin sana-sini. Untunglah dapat makan nasi minyak setiap minggu. Tapi kadang-kadang ada juga kenduri nasi putih biasa kan. Bagus ada pilihan macam tu. Bukan semua orang makan nasi minyak. Yang berdiet macam Fiza amalkan makan nasi segenggam sahaja ye.

Kemain berpesan pada orang. Diri sendiri kadang-kadang terlepas segenggam lebih dalam pinggan. Hehe... Tapi jangan sesekali skip sarapan pagi sebab kalau lapar teruk nanti ada potensi nak makan banyak tengahari nanti. Jadi, jangan skip sarapan walaupun sekadar air kosong dan roti sekeping.

Kalau kau orang takde masa nak sediakan sarapan pagi, apakata gunakan
kaedah yang paling cepat dengan sediakan stok sarapan paling mudah dan berkhasiat
. Sama ada oat ataupun nestum. Tinggal masukkan air panas, kacau dan sedia untuk dihidang. Sangat mudah dan cepat. Kenyang pun kenyang.

Sedia maklum kita tahu yang oat sangat bagus untuk sarapan.
Oat dapat membantu memberikan rasa kenyang yang lebih lama
disebabkan
oat mempunyai kadar serat yang tinggi
. Dalam masa yang sama dapat
 menurunkan kadar kolestrol  dalam badan
 jika di amil pada kadar yang disarankan. Yang terbaru keluaran nestle adalah Omega Plus Milk With Oat. Rasa susu dengan oat memang sedap. Kurang manis semestinya.

Dibuat daripada pisang sebenar
 bukan perisa tiruan. Rasanya pisang tu memang terasa dan sedap! Katanya Nestum Banana ni limited edition. Jadi, kalau nak rasa kau orang kena beli cepat sebelum kehabisan stok di Lazada sebab Fiza tengok banyak juga barang yang dah sold out gara-gara jualan murah sebelum ni. Masing-masing shopping sakan nampaknya.

Nutritious bananas are power-packed with potassium

A touch of luscious caramel that make it irresistibly invigarating!

Complete with wholesome fibre from wheat, corn and rice!


Telekung Japanese Cotton Lace Berpoket

Salam Jumaat yang barakah. Semoga hari yang baik memberikan kita sesuatu yang baik-baik juga. Makanya, doa yang baik-baik je okay. Dah lama juga Fiza tercari-cari
telekung japanese cotton yang menepati citarasa
. Memang pakai telekung cotton warna putih lagi selesa tapi bila memikirkan kain putih mudah nampak kotor. Jadi, Fiza lebih prefer telekung yang berwarna selain putih. Memang wajib ada telekung extra sebab boleh ganti-ganti bila telekung di basuh.

Jumpa pula dengan
telekung japanese cotton lace yang berpoket
 ni terus buat Fiza jatuh hati nak beli. Senang nak bawa travel sebab dapat beg free sekali tu. Jenis Fiza kalau telekung travel dan ke masjid pakai telekung lain. Senang. Ye lah, lain orang lain keselesaanya kan. Nak tahu apa yang menariknya tentang telekung ni.

Keistimewaan Telekung Japanese Cotton Lace

100% Japanese Cotton

Japanese cotton Lace Collection jenis materialnya
100% dari kain COTTON
iaitu 3X lebih
SEJUK dan SELESA
. Tidak licin dan tidak jarang sebab dari high-quality COTTON.

Free Matching Travel Bag

Didatangkan dengan matching travel bag yang comel sepadan dgn corak kain telekung. Senang, bawa pergi surau, masjid ataupun travel nak bawa telekung. Tak perlu beg lain dah. Dah macam handbeg pun ada.

Poket Berzip

Apa yang menariknya, telekung Verda Lace ni ada poket tersembunyi di bahagian dada telekung menggunakan zip tersembunyi. Kalau sekali imbas memang tak perasan ada zip. Bolehlah kau orang buat simpan handphone, kunci ataupun barang berharga dalam poket tersembunyi ye sebagai langkah keselamatan untuk barang berharga. Mudah dan sangat selesa.

Cotton Lace

Lebih menarik dengan adanya fully lace daripada material cotton juga. Lace di bahagian muka dan tepi telekung. Tak lupa juga lace di sekeliling beg. Nampak lebih menarik kan.

Double Layer

Double layer (lining 2x ketebalan) pada bahagian atas kepala sehingga ke paras dada. Tak nampak bayangan leher dan warna kulit, aurat terjaga ketika solat.

Getah Pada Bahagian Dahi

Terpaling Fiza suka sebab bahagian muka yang kecil dan bergetah. Tak perlu nak pakai inner. Rambut pun tak terkeluar masa solat.

Dagu Bertutup Penuh

Bahagian dagu bertutup penuh dan sangat selesa. Jahitan yang sangat kemas dan semestinya padan dengan pelbagai saiz muka.

Kain Telekung Bergetah

Bahagian kain bergetah yang tidak longgar. Confirm kain tak terlondeh ketika solat. Kain pun panjang labuh.

Design Yang Cantik

Telekung Japanese Cotton Verda Lace didatangkan dengan beberapa corak yang menarik. Semestinya
corak english cotton
 dan juga ada corak polka dots. Kalau berminat boleh whatsapp untuk melihat corak yang lain.

Kelebihan utama telekung ni adalah bahagian poket yang menjadikan telekung ni lain daripada yang lain. Selain tu mempunyai lace dan juga beg travel. Sesuai bawa masjid, surau, travel, office dan mana-mana pun sesuai. Betul tak?

Ukuran Saiz Dewasa

Telekung - Ukuran dari bawah dagu sampai ke lutut adalah 82cm

Kain - Ukuran dari pinggang sampai ke kaki adalah 130cm

Fiza nak ingatkan yang telekung ni harganya bukan murah macam telekung biasa dan tak mahal sangat. Kira berbaloi beli sebab kualiti dan exclusive. Tak lama lagi nak masuk ramadhan dan lepas tu raya. Bolehlah beli telekung yang cantik untuk bawa terawih. Takpun belikan untuk adik, kakak mak atau mak mertua. Nak buat hadiah atau hantaran pun menarik juga.

Nak tahu harganya dan corak yang lain, boleh whatsapp Fiza.

Whatsapp :

www.wasap.my/+60129072776

*Maaf kualiti gambar tak memuaskan. Ambil gambar waktu malam pencahyaan kurang bagus. Nanti Fiza ambil gambar lain okay.


Tempah Sampul Duit Raya Murah

Ada yang tercari-cari ke di
mana nak tempah sampul duit raya murah-murah
? Kau orang nak yang murah boleh tempat di sini. Ye, di sini www.azhafizah.com. Tahun lepas minimum order 1000pcs dan ke atas tapi tahun ni dah boleh tempah minimum order 100pcs. Kalau nak kelainan dan nak ada sampul duit raya sendiri exclusive untuk bagi duit raya masa raya nanti, Fiza nasihatkan tempah awal sebab sekarang tempahan telah dibuka sehingga 2 minggu sebelum raya.

JANGAN TEMPAH LAST MINUTE
 sebab tempahan akan ditutup awal. Lagipun kalau kau orang tempah lewat, kalau lambat dapat nanti kau orang salahkan Fiza pula lambat sedangkan kau orang yang lewat tempah. Fiza tak naklah nanti kena marah berbakul-bakul dengan kau orang nanti kalau lambat. Pulak tu kena maki bulan puasa. Rasa tak syoklah kan. Jadi, kalau tak nak ada masalah lewat tu
SILA TEMPAH AWAL
.

Jika berlaku masalah lewat sikit tu kau orang kena faham sebab kalau sekali tempah banyak akan mengambil masa. Perkara biasa berlaku tapi inshaAllah team-team tempahan sampul duit raya akan buat yang terbaik untuk semua pelanggan yang tempah. Untuk harga sampul duit raya, kau orang boleh rujuk dalam gambar di bawah.

Material art paper sahaja jangan tanya jenis lain dan tak buat hot stamping. Free postage untuk kuantiti sehingga 2000pcs. Lebih daripada kuantiti tersebut kena tambah kos penghantaran. Kalau nak lagi berbaloi
tempah 1000 atau 2000 pcs sebab boleh dapat free 250pcs dan 500pcs
 tu. Design juga percuma. Jadi, apa tunggu lagi. Sila buat tempahan awal ye. Kalau lambat, jangan merayu suruh terima tempahan sebab pernah jadi tahun lepas. Maaflah terpaksalah kecewakan kau orang. Kilang pun nak tutup awal dik nak raya. Kalau tempah last minit, siapa je yang nak buat kerja nanti.

Kalau nak tempah dalam kuantiti yang sikit 100pcs ke bawah, boleh
tempah sampul duit raya hipster

yang Fiza buat sendiri. Lebih hipster dan tema rustic gitu. Tanpa gam dan mesra pengguna. Kalau suka jenis sampul duit hipster pun kena tempah awal juga. Tempah lambat Fiza tak layan sebab agak ambil masa nak siapkan tempahan, kerja print, gunting dan lipat secara manual.

Size : 6.5inci x 3.4 inci

Black laser printed

Recycle Kraft Paper Paper 90gsm

Glueless

Minimum order : 10pcs

Pos : Selasa dan Khamis

Harga Sampul Duit Raya Hipster

10pcs = RM6

20pcs = RM12

30 pcs = RM18

40 pcs = RM24

50 pcs = RM30

Postage RM8 SM | RM11 SS


Tempahan Sampul Duit Raya Hipster 2017

Sakan masing-masing nak sambut raya. Eh, ramadhan pun belum masuk lagi. Semua tempahan untuk persiapan raya ramai dah ambil awal dan tutup tempahan awal.
Masing-masing tak nak terlalu sibuk dengan persiapan raya bulan puasa nanti. Jadi, bolehlah penuhi masa bulan puasa dengan pengisian pahala. Betul tak?

Disebabkan itu, saya pun nak buka
tempahan sampul duit raya hipster
 awal tahun ni sebabnya saya pun nak banyak berehat di bulan puasa juga. Tak nak lah jadi macam tahun lepas agak bertungkus lumus nak siapkan tempahan sampai kerja lain pun terganggu disebabkan ramai yang tempah last minit.
Jadi, siapa tempah last minit tahun ni memang saya terpaksa mengecewakan kau orang je lah. Nampak macam kejam kan tapi lagi kejam kalau kau orang tempah last minit.

Tahun ni ada pembaharuan sikit sampul duit raya hipster yang saya buat. Sebelum ni saiznya kecil dan perlu lipat duit untuk masukkan dalam sampul.
Tapi tahun ni saya dah upgrade sikit jadi saiz lebih besar dan tak perlu nak lipat duit dah. Saiz duit RM50 pun muat. Dan ada beberapa design yang baru. Lebih hipster kononnya. Padahal gitu je la hipster nya pun.

Lagi satu pembaharuan yang saya buat,
lebih murah
 dari yang sebelum ni. Suka tak? Kualiti masih sama menggunakan
laser ink
. Macam biasa, mengekalkan gaya hipster masih menggunakan kraft paper dan yang penting glueless.
Tahun ada saya buat 5 corak yang menarik. AN1, AN2 dan AN3 masih corak yang sama macam tahun lepas. Tahun ni saya tambah lagi 2 corak (AN4 & AN5) yang agak hipster. Hipster ke?

Paling penting, sampul raya boleh tulis nama sendiri dan nak tempah dalam kuantiti sikit pun boleh. Tapi kalau beribu riban tak sanggup lah saya sebab buat secara manual bukan pakai robot.
Handmade okey! Nak gunting dan lipat tu memang kena ada kegigihan terlampau. Handmade with love by saya.

Maaf, kalau kualiti gambar kurang best sebab ambil gambar waktu malam pencahayaan kurang. Nanti saya kongsikan gambar yang lebih cantik ye baru jelas tengok.

Closed up

Size : 6.5inci x 3.4 inci

Black laser printed

Recycle Kraft Paper Paper 90gsm

Glueless

Minimum order : 10pcs

Pos : Selasa dan Khamis

Harga Sampul Duit Raya Hipster

10pcs = RM6

20pcs = RM12

30 pcs = RM18

40 pcs = RM24

50 pcs = RM30
Postage RM8 SM | RM11 SS

Saya cadangkan lebih baik
tempah banyak baru berbaloi nak pos
. saya gunakan pos laju sebab lebih selamat. Kalau gunakan pos biasa agak risiko kalau tak sampai dan tak boleh nak trace. Bagi yang berminat, boleh tempah awal ye. Proses menggunting dan melipat agak mengambil masa.


Tisu Basah Serbaguna

Tisu basah bukan benda wajib yang mak mak je bawa ke mana saja. Untuk Fiza, tisu basah salah satu benda wajib ada dalam kereta dan juga hand bag. Kenapa perlu letak dalam kereta? Kadang-kadang kita makan dalam kereta susah nak basuh tangan kan. Jadi bila ada tisu basah tak perlu lah nak keluarkan botol air dan mana pula tempat nak cuci tangan. Tak kan nak buka tingkap dan basuh tangan dan dan tu juga. Jadi ada tisu basah memudahkan kerja.

Kalau ada tertumpah makanan basah di baju atau dalam kereta pun senang nak lap ada tisu basah. Letak dalam hand bag tu tujuanya senang nak tanggalkan make up untuk solat. Bagi Fiza agak leceh nak bawa pencuci muka atau make up remover melainkan korang rajin nak bawa. Guna beberapa helai pun dah cukup bersih untuk make up yang nipis-nipis. Nak senang tanggalkan make up, make up simple simple je sudah.

Dulu Fiza suka beli jenama pureen jenis pack kecil senang nak bawa travel sana sini. Nak masukkan dalam hand beg pun muat ruang. Murah pun murah dalam RM3.++ kalau tak silap sebab dah lama sangat masa beli ni. Harga sekarang tak pasti.

Lepas tu beli packaging yang banyak sebab sedar yang banyak kegunaannya. Beli yang 100 helai tu. Simpan je dalam kereta.

Satu hari tu Fiza terlupa nak letakkan semula tisu basah dalam kereta. Terpaksa lah beli tisu basah yang baru sebab nak guna untuk tanggalkan make up. Kalau cuci guna air atau tisu biasa memang kurang bersih lah jawabnya. Make up remover memang tak bawa pun. Singgah lah petronas pergi beli. Husband belikan tisu basah jenama kleenex khas untuk tangan dan muka. Mungkin jenama ni je yang ada kat Mesra Petronas tu. Janji ada, Fiza tak kisah lah jenama apa pun. Fiza tak ingat harga tapi dalam tu ada 3 pack travel setiap satu ada 10 helai.

Pertama kali guna tisu basah jenama kleenex ni dah buat Fiza tersuka tanpa sengaja. Sangat berbeza dengan tisu basah yang pernah Fiza guna sebelum ni. Bau wangi macam tisu basah yang lain juga dan lebih lembap. Tesktur tisu bercorak dan tebal sikit. Kalau di tanya Fiza suka yang mana, of courselah suka yang kleenex ni sebab ada packaging yang kecil dan mudah di bawa kemana-mana. Lagi pulak, tisu dia best. Tapi sayang bila Fiza cari kat Mydin, AEON, tesco takde pun. Yang ada jenama pureen je. Entah mana nak beli stok entah le. Tak kan ada jual kat Mesra Petronas je. Ada sesiapa guna atau tahu kat mana nak beli selain Mesra Petronas.


Traveloka Winning Stays Is Here! Nikmati Penginapan Percuma Yang Unik dan Menarik

Sebut je
TRAVELOKA
 mesti kau orang semua sudah sedia maklum tahu apa itu TRAVELOKA sebab sudah beberapa kali Fiza kongsikan cerita dalam entri yang lepas-lepas berkaitan dengan TRAVELOKA . Ataupun bila sebut TRAVELOKA, terus kau orang dah terbayang-bayang
percutian yang murah tapi menarik
. Pssst..Bulan ni TRAVELOKA

nak bagi penginapan Percuma 2 Hari 1 Malam

pada mereka yang bertuah. Jangan lepaskan peluang keemasan ini dan nak tahu
 cara nak dapatkan penginapan percuma
, sila baca entri ni sampai habis.

Kalau masih ada yang belum tahu, TRAVELOKA merupakan
website

tempahan tiket penerbangan dan hotel murah
. Boleh dipercayai dan selamat untuk digunakan serta menawarkan
perkhidmatan 24 jam secara
online
. Untuk Kaki jalan semestinya sudah biasa sangat dengar TRAVELOKA dan mungkin ada yang sudah biasa menggunakan perkhidmatan TRAVELOKA.

Fiza yakin pasti yang bila kau orang dengar berita punya best macam ni, mesti tak sabar-sabar nak dapatkannya. Bukan senang nak dapat peluang macam ni. Benda percuma kot. Siapa je yang tak nak? Jangan di tanya pada kaki
travel
 dan kaki jalan. Mereka sudah pasti rebut peluang ini. Bagi mereka yang mahukan percutian untuk berehat seketika dari kesibukan kerja ataupun mereka yang tidak cukup bajet untuk bercuti, Fiza sarankan cuba rebut peluang ini.

TRAVELOKA WINNING STAYS IS HERE! WIN A 2D1N STAY SETIAP MINGGU.

Kenapa Fiza kata macam tu? Sebabnya kali ini, TRAVELOKA menawarkan
penginapan percuma yang unik dan lebih menarik
 selama
2 hari 1 malam
 untuk kau orang nikmati.
Traveloka Winning Stays Is Here!
 Untuk pengetahuan semua, setiap minggu bermula 3 April 2017 pihak TRAVELOKA akan memperkenalkan sebuah hotel dan berkongsi apa yang menarik menginap di hotel tersebut. Dengan cara ini juga dalam masa yang sama dapat membantu mereka yang ingin bercuti mencari tempat-tempat menarik untuk bermalam melalui TRAVELOKA.

Well
, rakyat Malaysia sangat suka bercuti jika ada peluang. Kebanyakkannya menyukai sejenis percutian yang
good staycation
. Mengikut fakta, pada tahun 2014 seramai 60.7 juta rakyat Malaysia bercuti di dalam negara dan jumlahnya semakin bertambah setiap tahun. Tak hairanlah kenapa jumlahnya semakin bertambah sebab Malaysia banyak tempat-tempat menarik untuk bercuti.

BERMALAM DI 5 HEEREN, MELAKA 2 MALAM 1 HARI SECARA PERCUMA

Minggu pertama, TRAVELOKA telah memilih Rain Forest Inn, Cameron Highlands. Minggu kedua ini lebih menarik lagi tempat penginapannya iaitu
5 Heeren di Melaka Bandaraya Bersejarah
.

Kau orang tengok gambar destinasi penginapan pun dah boleh buat diri sendiri teruja. Apatah lagi dapat merasa pengalaman menginap di Hotel 5 Heeren ni. Untuk pengetahuan semua, Hotel
5 Heeren ini merupakan kediaman muzium yang menampilkan budaya peranakan yang unik
. Tujuannya untuk memberikan suasana
penginapan seperti di rumah sendiri
 yang boleh di ibaratkan seperti rumah kedua. Sudah tentulah kita inginkan percutian yang selesa, seronok dan boleh memberikan kenangan terindah dalam percutian kita selain pergi jauh dari kesibukan suasana bandar dan kerja yang sibuk. Kau orang tengok je la permandangan yang indah dan dekorasi yang cantik bila menginap di sini.

Wow!
 Kalau Fiza dapat menginap di sini rasa macam tak nak balik dah. Tapi kalau dapat
good staycation
 selama 2 hari 1 malam di 5 Heeren pun dah memadai. Untung sangat kalau ada peluang menginap di sini. Jadi, apa tunggu lagi. Jom sertai
Traveloka Winning Stays
 Contest. Cara nak sertai sangat mudah. Mana tahu ada rezeki masing-masing. Fiza pun dah tak sabar nak sertai juga.

CARA SERTAI TRAVELOKA WINNING STAYS CONTEST DAN MENANG

1. Like Facebook
TravelokaMY

2. Kongsikan album yang dimuatnaik oleh TRAVELOKA  dan tag 2 orang rakan facebook.

3. Ceritakan kenapa kau orang layak untuk dapatkan percutian dan kenapa kau orang suka menginap di hotel yang di tawarkan. Hashtag
#TravelokaWinAStay
 untuk memudahkan pihak TRAVELOKA mengetahui dan menyemak penyertaan kau orang.

Sangat mudah untuk sertai
Traveloka Winning Stays
. Janji kau orang ada akaun facebook. Pihak TRAVELOKA akan kemaskini perkembangan semasa dan terkini pada setiap hari isnin pukul 6:00 petang sepanjang bulan April ini. Setiap minggu akan menampilkan hotel-hotel yang hebat dan semestinya unik untuk korang nikmati percutian yang lebih bermakna. Jom sertai beramai-ramai dan selamat bercuti!


Wi-Fi Router TP-Link Murah

Orang kata kalau benda nak jadi memang kita tak boleh nak duga. Memang ada hikmah setiap apa yang berlaku. Nak di jadikan cerita minggu lepas kami orang keluar rumah balik kampung husband kejap tanpa off komputer sebab tengah download. Kononnya balik nanti dah siap lah apa yang di download tu tapi lain pula yang jadi. Balik kampung dalam 3 jam lebih je tak lama.

Balik dari kampung, masuk je dalam rumah terus on kipas tapi tak bergerak pun. Dah agak yang suis utama mesti switch down bila hujan lebat kilat petir. Mungkinlah hujan lebat masa kami orang takde kat rumah. Lepas tu perasan yang internet takde. Modem pun tak menyala padahal dah on. Sah lah tu terbakar. Splitter dengan kabel internet serta port LAN on board pun terbakar sama. Makanya tanpa internet lah kat rumah selama beberapa jam. Tunggu esoknya baru beli modem baru. Kali ni husband beli
Wi- Fi Modem Router TP-Link lebih murah
 katanya.

Nasib baik juga ada LAN card pada PC lama, so takde lah kene beli baru benda tu. Sebelum ni guna brand ASUS, lepas tu tukar
TP-Link lebih murah
 sebab masa tu ada promo dengan harga dari murah dari biasa, iaitu
RM119 untuk jenis kelajuan wireless 300Mbps
. Tambahan pulak, modem TP-Link ini ada
extra protection dari kena kilat (6000V)
, selain itu external splitter dan kabel line telefon juga disertakan bersama di dalam kotak tersebut. Sedangkan ASUS yang mahal harga tu takde pun extra protection kilat harga dah RM26+.++. Speed pun sama je 300Mbps.

Harap-harap lepas ni takde dah kejadian ni berulang lagi. Tapi, apa-apa pun kena ambil langkah berjaga-jaga untuk mengelakkan kejadian modem terkena panahan petir berlaku lagi. Caranya dengan tanggalkan plug modem dan juga kabel yang bersambung dengan talian telefon apabila keluar dari rumah. Sekiranya terdengar dentuman gurun dan petir dilangit, cepat-cepatlah  kau orang switch off kan modem serta tanggal plug dan line telefon sebelum apa-apa terjadi pada modem anda. Terbakar lagi tak tahu nak kata apa dah. Kena beli yang mahal dan lebih bagus lagi agaknya.

Bila dah pakai modem baru ni, macam terasa slow pulak internet  ni. Lebih-lebih lagi bila buka hyppTV, asyik loading serta kualiti gambar yang dipaparkan tidak berapa memuaskan. Ikutkan dah betul dah setting modem baru ni, tak tau lah kalau line streamyx ni tak berapa nak ok sekarang. Rasa macam antenna wifi dari ASUS tu lagi power lah pula berbanding dengan TP-Link ni, rasa nak beli modem baru yang lima tiang antenna tu lah pulak baru puas hati. Berapa pula harganya? Hikmah kejadian yang berlaku adalah dapat modem baru dan lepas ni sebelum keluar rumah off kan apa yang patut.


Adakah Anda Perlu Melabur Dalam Rumah Atas Tanah Atau Pangsapuri

Sekiranya anda mempunyai setengah
juta untuk dibelanjakan pada lokasi paling strategik di Malaysia dan berhasrat
untuk membeli hartanah di Penang. Yang manakah pelaburan yang paling bijak, rumah
atas tanah atau
Penang apartment
? Sekarang, andaikan kedua-dua pilihan
berada pada lokasi yang sama dan harga pada kadar yang sama. Adakah anda
merasakan bahawa rumah atas tanah lebih sesuai untuk kediaman sendiri?

Untuk pengetahuan, perkataan “kediaman
sendiri” digunakan bagi mewakili sesiapa yang mahu mendiami sesuatu kawasan
pada masa yang lama. Ini menunjukkan
a landed property will appreciate at a better rate
 pada jangka masa yang lama berbanding dengan pangsapuri atau
kondominium. Kondominium akan kelihatan tidak terjaga dalam jangka masa lama,
yang mana fasiliti moden ini akan usang atau tiada penyelangaraan berkala
dilakukan, seterusnya nilai hartanahnya akan terus menjunam. Pemilik perumahan
mungkin akan tua suatu hari nanti, namun mereka akan rasa lega sekiranya
mengetahui nilai hartanahnya meningkat seiring dengan masa. Selain itu, dengan
memiliki rumah atas tanah akan memberikan lebih ruang privasi kepada pemilik.

Jika anda rasa dengan membeli
rumah atas tanah dapat memberikan pulangan yang pantas, maka anda silap. Kondominium
dapat memberikan pulangan pelaburan anda dengan cepat, ini kerana ia senang
untuk disewa berbanding dengan rumah atas tanah. Tambahan pula,
return of investment
 (ROI) sewaan
kondominium adalah sangat tinggi berbanding rumah atas tanah. Selain itu, anda
tidak perlu pening kepala untuk memikirkan berkenaan pengurusan dan
pennyelenggaraan rumah yang mana ia diuruskan sepenuhnya oleh pemaju.

Kelebihan dan Kekurangan Memiliki Rumah Atas Tanah

Ada pelbagai jenis rumah atas
tanah yang dapat dilihat di Malaysia, seperti teres, semi-D atau bangle dan
lain-lain. Jenis perumah ini adalah yang paling disukai oleh para pelabur
kerana kelebihanya yang diperolehi untuk jangka masa panjang. Dilihat situasi
semasa, adalah benar kondo strata bertingkat-tingkat mendapat permintaan yang
tinggi, namun rumah atas tanah juga berterusan mendapat sambutan daripada
pembeli.

Manfaat Dari Memiliki Rumah Atas Tanah

Pembeli akan mendapat keseluruhan
pakej yang ditawarkan bila mereka optimis dengan rumah atas tanah, bermaksud
house that sits atop the property and the land itself
. Selain itu, dengan memiliki tanah dengan nama anda sendiri, ia adalah
manfaat utama kepada pembeli dan pelabur. Dengan tanah tersebut, terpulang
kepada mereka untuk menukar atau mengubahsuai rumah sesuka hati mereka. Pemilik
boleh mengubah landskap luar kepada lapangan, halaman atau taman yang lebih
menarik, atau menukar ruang disekitar rumah kepada kolam renang. Mereka boleh
menambah lebih bilik untuk tetamu, atau boleh membina rumah haiwan atau tempat
berehat selepas mengharungi hari kerja yang teruk.

Pelabur yang bagus dengan cepat
dapat menilai rumah atas tanah yang menguntungkan dalam jangka masa panjang
berbanding dengan perumahan bertingkat-tingkat. Sebagai contoh, sebidang tanah
di Georgetown yang dibeli dengan nilai RM 150,000 sedekat lalu, nilainya boleh
melonjak dengan mudah sehingga tiga kali ganda dan malah mampu mencapai kepada
empat kali ganda berdasarkan dari nilai pasaran sekarang.  Namun, ia juga bergantung kepada nasib dan
lokasi rumah atas tanah tersebut. Perlu diingat, yang tanah sangat berharga, ia
adalah terhad dan semakin berkurangan disebabkan oleh pembangunan. Disebabkan
itu dikawasan bandar berpopulasi tinggi ia mencapai harga premium.

Secara logiknya, rumah atas tanah
lebih bertahan lama bagi jangka masa lama. Ini bukan rahsia, seiring dengan
masa, nilai pasaran semua rumah bertingkat-tingkat akan menjadi statik
terutamanya bila ianya tidak dipandang bernilai tinggi lagi. Sebaliknya pula
berlaku kepada nilai rumah atas tanah yang mana ia akan terus meningkat seiring
dengan masa.

Ini adalah sebab utama mengapa
individu memilih untuk membeli rumah atas tanah di kawasan sub-utama berbanding
membeli kondominium bertingkat di kawasan utama. Tetapi jangan fikir rumah atas
tanah tidak ada manfaatnya, kerana ia juga ada kekuranganya.

Manfaat Dari Memiliki Pangsapuri

Mungkin sebab utama ramai pembeli berlumba-lumba untuk membeli
condo is that it has better perimeter security

berbanding
dengan rumah atas tanah. Ini sangat ketara dengan terdapatnya pelbagai kondo
rekaan seperti resort atau
lifestyle

di kawasan utama. Kawalan keselamatan mungkin ada, terutamanya di rumah atas
tanah yang selalunya berada di satu kawasan berpagar, namun kawalan keselamatan
di perumahan bertingkat adalah yang terbaik. Ia termasuk di dalam pakej yang
mana anda akan menikmati pelbagai jenis perkhidmatan kawalan keselamatan
dikediaman anda. Kawalan keselamatanya adalah berkualti tinggi, kakitangan
keselamatan dengan kawalan yang ketat dan tegas sepanjang masa.

Walaubagaimanapun, pemilik
perumahan bertingkat perlu membayar sejumlah wang bulanan sebagai yuran
penyelengaraan bagi menikmati kemudahan awam yang selesa dan servis
penyelengaraan. Di antara kemudahan yang perlu dibayar adalah kolam renang,
ruang pejalan kaki awam, taman, gymnasium dan sebagainya, serta segala jenis
aspek pembaikpulihan luaran mahu pun dalaman. Perumahan atas tanah tidak perlu
membayar yuran bulanan, namun tidak bermakna permilik tidak perlu menjaga rumah
mereka. Mereka perlu bertanggungjawab melakukan semua jenis penyelanggaraan
sendiri melibatkan sistem kumbahan, pempaipan dan taman. Kos untuk
penyelenggaran di rumah bertingkat adalah lebih tinggi berbanding rumah atas
tanah.

Bagi memilih jenis rumah yang
mahu di beli, samada jenis atas tanah mahupun bertingkat, secara umumnya
bergantung kepada cara hidup dan pilihan pembeli. Jika ia untuk tujuan
pelaburan, anda perlu melakukan sedikit penyelidikan bagi mengetahui corak
pasaran semasa bagi membantu dalam pemilihan jenis rumah yang terbaik untuk
anda. Kutipan sewaan penyewa bagi rumah bertingkat adalah pada harga berpatutan
pada penyewa kerana yuran dan deposit sewaan yang rendah, manakala rumah atas
tanah pula adalah paling sesuai bagi sesiapa yang mencari sebidang tanah
sebagai aset.


Baju Raya Harga Mampu Tengok

Hari ni dah masuk hari kelima semua umat Islam berpuasa. Tapi dia punya semangat raya lagi hebat daripada semangat berpuasa. Fiza maksudkan bab bermain mercun. Lepas waktu maghrib tu agak sakan bunyi mercun sana sini. Memang boleh buat terkejut masa terawih. Itu belum lagi merium buluh keluar. Kusss semangat! Selain kemeriahan bunyi mercun, di dinding-dinding
facebook
 dan
instagram
 tak kurang meriahnya dengan pelbagai
fesyen baju raya
.

Ahh sudah, mana satu nak pilih baju raya ni? Tahun ni Fiza mengamalkan pembelian secara
online
 je. Malas betul nak bersesak dengan orang ramai beli baju raya. Lagi-lagi bulan puasa. Jadinya, cuci mata
online
 dulu lah. Tapi nanti kena juga pergi
shopping mall
sebab nak beli baju raya encik suami juga. Untuk baju raya lelaki memang kena beli
offline
 la jawabnya. Takut beli nanti tak termuat.

Macam Fiza dah biasa beli baju
online
. Jadi, takde masalah untuk beli
online
. Nak
alter
 pun cuma potong mana yang terlabuh je lah. Sambil-sambil berehat di bulan puasa ni memang syok dok
scroll-scroll
 cuci mata di
facebook
dan
instagram
. Memang banyak lah muncul pelbagai jenis fesyen baju raya untuk tahun ni. Rambang mata nak memilih dibuatnya. Ada yang berkenan tapi tengok harga terus putus harapan.

Apa yang Fiza perasan setiap tahun harga baju raya mesti makin mahal dan semakin mahal dari tahun ke tahun. Kalau tengok fesyen baju, baju kurung biasa pun boleh cecah harga RM200 ke atas. Ada yang fesyen stail sikit pun dah sampai harga RM400 lebih. Mak aihhh..
harga mampu tengok
 je lah jawabnya. Telan air liur macam seolah-olah tengok makanan sedap tapi tak dapat merasa.

Kredit foto : google

Bagi kita yang bukan sejenis yang ada-ada memang mampu tengok je lah. Bagi mereka yang ada-ada tak hairan lah.
Well
, orang kata tepuk dada tanya selera. Ikut lah bajet masing-masing. Ada duit, beli. Takde duit, beli ikut mana yang termampu. Kalau takde lansung, pakai je yang baju yang masih elok. Zaman sekarang
kena faham kenapa harga sesuatu tu jadi mahal
.

Baju raya mahal ni bukan apa. Kena tengok
jenis kain
nya, kalau jenis kain beli
oversea
 memanglah mahal. Lepas tu, tengok pula
fesyen baju
 tu macamana. Kalau fesyen ikut
trending
 memang kadang-kadang mahal juga. Selain tu, tengok juga
jenama
 dan
designer
 baju
 tu. Kalau jenama yang gah di pasaran, mahal mana pun orang tetap beli juga kan. Kalau nak beli pun, kena beli awal sebab kalau beli lambat
confirm
 habis. Terlajak laris lah katakan walaupun mahal disebabkan faktor-faktor yang fiza sebutkan tadi tu. Bukan baju raya je mahal tau, tudung pun sehelai ada yang harga beribu-ribu. Apepun, sila tengok poket masing-masing besar ke kecil. Faham?


Di Sebalik Hari Pekerja

S
elamat pagi semua orang!
Selamat hari pekerja dan selamat bercuti
. No monday blues untuk minggu ni dan ramai yang ambil peluang makan angin di sebabkan cuti hujung minggu yang panjang selama 3 hari. Disebalik hari pekerja, bagi sorang Fiza memang tiada cuti, tiada apa yang menarik di hari cuti hari pekerja ni. Almaklumlah kerja suri rumah mana pernah habis. Tapi ada masa yang flexible. Itu yang mahal tu.

Yelah, seorang suri rumah tak kan faham kerja seorang isteri yang bekerja dan seorang isteri/ibu yang bekerja tidak akan faham tugas seorang suri rumah. Jadi, hanya masing-masing yang faham tugas masing-masing. Semuanya seorang yang hebat menjalankan tanggungjawab dan tugas masing-masing walau apa pun pekerjaan.

Bak kata tema hari pekerja tahun 2017 "
PEKERJA KREATIF DAN BERINOVASI
". Makanya, jadilah seorang yang kreatif dan berinovasi demi masa depan.

Sekarang ni orang yang bekerja tetap dan ada gaji tetap pun terpaksalah buat kerja part time untuk tambah pendapatan. Betul tak? Semuanya atas desakan taraf hidup yang semakin meninggi tak turun-turun. Selagi belum tutup mata, kerja kerja dan kerja.

Dengan adanya cuti hari pekerja ni dapatlah semua pekerja bercuti sehari. Tapi tak semua orang bercuti. Ada pekerjaan yang memerlukan pekerja. Kalau semua orang bercuti, kedai tutup pun tak boleh juga kan.

Jadi, sesiapa yang ada peluang cuti tu silalah nikmati cuti kau orang. Jangan jadi tuesday blues pula. Jangan liat-liat nak pergi kerja hari esok. Bila ada yang ambil cuti panjang ni, hari ni mesti jalan raya jammed sana sini sebab hari ni last cuti. hari jumaat lepas masa nak mula cuti panjang pun dah jammed semacam je.

Hari ni Fiza teman husband buat kerja makmal. Harapnya nak balik rumah nanti tak jammed kat highway tu. Ada jalan alternatif lain, ikut jalan dalam pun jammed juga sebab ramai juga yang ikut jalan tu. Kalau jammed juga, bertabahlah dan bersabarlah. Janji selamat sampai.


DIY Ice Cube Tomato Mask

Selamat pagi semua. Dua hari sunyi sepi blog Fiza, baru hari ni Fiza muncul update entri. Ini semua gara-gara kekangan idea yang tak berapa nak ada. Jadi, kalau ada idea, terus je update dari dibiarkan sunyi terus. Jadi, pagi ni Fiza update entri
DIY Ice Cube Tomato Mask dicampur dengan madu dan juga lemon
. Boleh tak kalau Fiza cakap sebenarnya Fiza tak tahu nak sebut
mask atau scrub
 entah. Mana-mana boleh lah ye janji
manfaat tomato bagus untuk kulit muka
.

DIY tomato mask
 dah tular juga di media sosial sebelum ni cuma Fiza tak berkesempatan nak buat. Bila ada masa percuma, baru lah terhegeh-hegeh nak mencuba. Lagipun sekarang musim panas, nak melembapkan muka dan menjaga kulit muka, cubalah
mask buatan sendiri menggunakan bahan semula jadi
.

Disebabkan tak berapa nak rajin nak buat DIY selalu, lebih baik kita gunakan kaedah dengan menjadikan bahan masker dalam bentuk kiub ais. Jadi, bila nak pakai mask dah siap sedia. Tak perlu berleceh bagai buat mask.
Menjimatkan masa dan sangat memudahkan
. Nak mencuci muka hari-hari dengan tomato pun boleh.

Kalau kau orang nak tahu,
banyak manfaat daripada tomato
 ni untuk
kecantikan kulit
 selain digunakan dalam masakan. Kos pun tidaklah begitu mahal dan nak menyediakannya pun mudah sahaja. Antara kelebihan menggunakan tomato dalam kecantikan adalah
mengecutkan jerawat, mencerahkan kulit, mengurangkan bintik-bintik hitam, mengecilkan liang pori kulit muka dan mengatasi kulit kering
.

Cara Menggunakan Kiub Ais.

Oleskan kiub ais tomato pada muka dan biarkan kering sehingga 20-30 minit. Kemudian bilas dengan menggunakan air suam. Lakukan 2 kali seminggu dan hasilnya jerawat mengecut dan kulit menjadi licin. Selain itu dapat menyerap lebihan minyak pada muka dan menyejukkan kulit. Rutin ini perlu di lakukan secara konsisten barulah berhasil.

Untuk menghilangkan lingkaran bawah mata atau lebih dikenali sebagai eye bag, hanya perlu lekapkan hirisan tomato bersama yogurt asli dan biarkan selama 15-20 minit kemudian bilas.

Selain untuk kecantikan,
tomato juga dikatakan membantu menyingkirkan lemak di dalam badan
. Caranya dengan mengamalkan minum jus 2 biji buah tomato sebagai minuman harian setiap pagi sebelum makan makanan berat dan perlu di ambil secara konsisten juga. Ini kerana jus tersebut akan membuatkan rasa kenyang dan mengelakkan makan banyak selepas itu.

Jangan tak percaya, tomato juga mampu
 merawat masalah rambut yang kering dan bercabang
. Juga boleh
mengatasi masalah kelemumur
. Untuk rambut yang kering dan bercabang hanya perlu lumurkan rambut dengan jus tomato dan balut rambut dengan tuala selama 15-20 minit. Kemudian bilas dengan air bersih.

Bagi yang mempunyai masalah kelemumur, lenyek tomato dan sapukan pada bahagian kulit kepala. Sama juga perlu biarkan 15-20 minit kemudian bilas dengan air bersih.

Cara buat tomato mask untuk muka

1. Beberapa biji buah tomato +1 sudu lemon + 1 sudu madu

2. Potong tomato dan campurkan semua bahan kemudian blend.

3. Masukkan adunan dalam bekas acuan ais dan guna setelah menjadi kiub ais.

Banyak
khasiat tomato
 ni kalau di kaji dan dibaca lagi. Cukuplah secara am Fiza kongsikan. Kalau kau orang ada masalah-masalah yang disebutkan di atas silalah cuba dulu. Mana tahu berkesan, dah boleh jimat dah beli produk mahal. Kadang-kadang petua dan bahan semulajadi juga berkesan merawat masalah kulit ni. Kalau dah gunakan bahan semulajadi, kau orang jangan fikir kesannya cepat ye. Untuk nampak hasilnya kena gunakan secara konsisten dan mengambil masa.


Fesyen Baju Raya Popular 2017

Agak-agak kau orang,
fesyen baju raya
 apa
popular untuk tahun 2017
 ni? Fiza agak baju
kurung

kebarung, kebaya dan kurung pahang
. Dan mungkin baju kurung kedah. Bak kata
kembali ke zaman kegemilangan fesyen baju tradisional wanita melayu zaman dahulu
. Cumanya ada perubahan pada design mengikut peredaran zaman. Nampak cantik, sopan dan ayu je mengenakan baju kurung semua tu walaupun design yang ringkas.

Baju kurung ialah pakaian tradisional untuk wanita Melayu. Ia menjadi pakaian rasmi untuk negara Brunei, Indonesia, Malaysia , Singapura dan Thailand. Terdapat dua jenis baju kurung iaitu Baju Kurung Teluk Belanga dan Baju Kurung Cekak Musang. Baju ini sesuai dipakai oleh semua golongan masyarakat tidak mengira usia. Baju Kurung juga digunakan untuk menghadiri majlis perkahwinan, majlis agama, dan majlis rasmi. Di Malaysia, secara amnya seluruh wanita melayu memakai baju kurung sebagai pakaian tradisi ini termasuk pakaian rasmi pelajar sekolah rendah dan menengah. Cuma reka bentuk dan potongan baju kurung agak berbeza-beza mengikut negeri.-
wikipedia

Rata-rata butik yang ada sekarang dah sibuk keluarkan design baju kurung pahang, kurung kebarung, kebaya dan kurung kedah untuk raya nanti. Perasan tak? Fesyen ini semua Fiza nampak makin trending di laman sosial. Sebab tu Fiza kata ini antara fesyen baju raya yang bakal popular 2017 ni.

Kredit foto : Inhanna

Walaupun semacam design yang ringkas menggunakan kain plain sahaja tapi tetap sekali pandang terus boleh jatuh hati dan hati membuak-buak nak juga dapatkan satu koleksi kurung pahang, kurung kebarung dan kebaya ni. Nampak cantik bila mengenakan kebarung dengan adanya dokoh berantai tu. Tak ubah persis
wanita melayu terakhir git
u. Cewahhh...

Fesyen baju yang tak di telan dek zaman.
Fesyen yang masih lagi relevan di pakai sepanjang zaman
pun. Walaupun dah banyak pengaruh moden dalam fesyen tapi masih dapat mengekalkan keasliaan fesyen tersebut.

Mengikut peredaran zaman, untuk kelihatan moden biasanya akan di tambah labuci, kerawang, sulaman dan sebagainya. Selain itu, potongannya juga sedikit berbeza daripada asal. Antara material yang biasa digunakan adalah satin, organza, chiffon, sutera, batik, linen dan banyak lagi.

Kredit foto : Inhanna

JENIS KEBAYA

1. Kebaya Nyonya / sulam

Baju Kebaya Sulam dari kain kasa yang digayakan dengan kain batik sarung. Baju ini lazimnya disulam dengan motif bunga cempaka sulaman tebuk terus dan dipakai dengan kerongsang berantai.

2. Kebaya Kebarung

Kebarung adalah gabungan kebaya dan baju kurung. Kebarung sangat sesuai untuk wanita sama ada mereka yang berbadan kurus mahupun gempal. Malah ciri-ciri tersendiri yang terdapat pada kebarung, iaitu berpotongan longgar dan labuh bukan sahaja memberi keselesaan, bahkan memperlihatkan gaya sopan dan anggun si pemakai.

3. Kebaya Labuh

Baju kebaya yang asal direka labuh hingga ke paras lutut ataupun lebih. Tangannya panjang dan lebar. Bahagian badannya mengikut potongan badan dan melebar ke bawah bermula dari bahagian punggung. Bahagian hadapannya pula berbelah dan berkolar sampai ke kaki baju.

4. Kebaya Sunda

Berkolar V juga berasal dari Indonesia. Di negara jiran itu, kebaya Sunda lebih popular dan diminati berbanding kebaya Jawa. Panjang bajunya setengah paha atau lebih, berkancing belakang dan sesetengahnya berkolar bulat. Agar kita nampak berkeyakinan, pilih potongan yang sesuai dengan usia, warna kulit dan postur tubuh. Misalnya, kalau kita berpostur agak gempal, jangan mengenakan bahagian atas yang terlalu ketat.

Baju kurung menjadi pilihan kerana lebih
selesa dan manis dipakai
 selain menampakkan
kesopanan gadis Timur dan keunggulan budaya Melayu
. Tapi fesyen baju kurung moden pun tak ketinggalan popular raya nanti seperti baju kurung peplum, baju kurung moden dan sebagainya. Mana satu jadi pilihan di hati raya nanti?

Kredit : Nona.my